Dilarang Batuk

Sejak tak berapa nak sihat ni, awal pagi adalah masa paling kritikal bagi saya.

Awal-awal pagi bangun dari tidur, tekak berada dalam kondisi paling kering. Bila kering, maksudnya kebarangkalian untuk batuk akan bertambah. Sedikit sahaja udara yang tak berapa nak selesa masuk ke dalam relung dada, mesti rasa nak batuk.

Alhamdulillah akhir-akhir ni, batuk da semakin kurang. Malam tadi pun ex-housemate datang bawak Pro-Polis. 5 titis Pro-Polis dicampurkan ke dalam air kosong untuk diminum bukanlah sesuatu yang enak bila sampai ke anak tekak. Kandungan minyak dalam Pro-Polis melebihi rasa manis madunya. Sangat tak sedap.

Ubat mana yang sedap Jeneral SSS oi? (Adaaaaa... Strepsils dan Vitamin C!)

Batuk-batuk tu boleh terima lagi. Tapi kesan batuk tu yang kalau boleh tak nak rasa langsung. Setiap kali batuk, akan timbul rasa sakit yang teramat sangat kat bahagian pinggang kiri dan kanan. Kalau tak batuk pun, masa rukuk dan sujud, memang akan rasa macam ada benda kat pinggang (da macam orang mengandung lak). Masa baring pun, akan rasa sakit yang perlu ditahan-tahan. Kalau tak tahan, kena ubah posisi baring. Sebab tu kalau boleh, taknak langsung batuk.

Nak batuk je tahan.

Nak batuk je tahan.

Kalau terbatuk jugak, bersedialah untuk menghadapi rasa nak tercabut pinggang. (Hahaha~)

Ini yang buat
PCM
 membebel sebab saya masih boleh buat lawak dan ketawa lagi sebab rasa sakit ni.

Tapi, nak buat macam mana kan? Tak kan nak menangis sepanjang masa? Cukup-cukuplah menangis masa nak telan ubat tahan sakit dengan masa menahan sakit setiap malam bila nak tidur. Ubat tahan sakit pun da habis. So dengan itu, no more tears, ok?

Harapnya, batuk cepat-cepat sembuh. Supaya tak perlu lagi rasa sakit ni. Doakan saya ok?

P/S:
 Da takde lagi gambar dari DeviantART kan? Sebenarnya nak cakap pasal tu, tapi da terpanjang lak entri.


Eh, Ustazah! : Dia Maha Pemurah

Ustazah baru je balik dari mengajar budak-budak mengaji kat madrasah hujung kampung. Cuti-cuti sekolah macam ni, ramai pulak mak ayah hantar anak-anak belajar mengaji. Alhamdulillah.

Amalina
: Akak! Da habis mengajar? Ramai tak murid-murid hari ni?

Ustazah
: Alhamdulillah baru je habis. Ramai jugak, ade dalam 15 orang. Bertambah 3 orang dari minggu lepas. Alhamdulillah ade
Syakira
 tolong sekali.

Syakira
: Tolong sikit-sikit je, ustazah. Sementara takde keje sangat nak buat cuti-cuti ni. Boleh carik duit sikit nak buat beli buku untuk semester depan.

Ustazah
: Alhamdulillah. Bagus lah macam tu, mak ayah tak kisah ke
Syakira
 mengajar budak-budak mengaji ni?

Amalina
: Ha'ah lah kan. Tak kisah ke kak? Ye lah, berapa sangat la duit dapat kalau mengajar mengaji aje pun.

Syakira
: Alhamdulillah, mak ayah tak kisah sangat. Saya pun ade jelaskan kat diorang sikit tentang rezeki Allah.

Ustazah
: Rezeki Allah... Ape yang
Syakira
 gitau mak ayah?

Syakira
: Rezeki Allah tu ade kat mana-mana. Tak kisah la kerja ape pun, buat ape ke, yang penting kerja kerana Allah, kerja yang tak buat Allah marah, insya'Allah Dia akan bantu kita.

Ustazah
: Alhamdulillah. Betul tu. Macam yang Allah sebut dalam al-Quran...

Amalina
: Alhamdulillah. Allah tu Maha Pemurah kan. Kadang-kadang dari buat kerja biasa-biasa pun, pendapatan tu da cukup untuk sara keluarga.

Ustazah
: Yup, sebab Allah da tentukan setiap satu tu cukup untuk hambaNya. Sebagaimana Dia sebut dalam surah al-Baqarah ayat yang terakhir...

Syakira
: Sebab tu kita tengok, ada beberapa orang mak cik kat kampung ni, kerja dia jual hasil tanaman sayur kat pasar tu tiap pagi, tapi tak pernah dengar dia merungut walau sekali pun.

Amalina
: Sebab Allah dah bagi dia rasa cukup, dan dia pun da redha dengan rezeki yang Allah bagi kat dia kan?

Ustazah
: Alhamdulillah. Allah kan pesan, kalau kita bersyukur dengan nikmat yang Dia bagi kat kita, Dia akan bagi lebih lagi kat kita.

Amalina
: Kadang-kadang ade jugak orang kaya yang tak pernah rasa cukup. Huhuhu.

Ustazah
: Sebab diorang lupa nak bersyukur dengan rezeki yang Allah bagi kat diorang.

Syakira
: Naudzubillah... Takutnya kalau lupa nak bersyukur.

Ustazah
: Dan ramai orang terlupa, segala yang diorang dapat tu sebenarnya Allah yang bagi, bukan majikan diorang, bukan bos diorang bahkan bukan tauke kedai runcit kat tepi jalan tu.

Amalina
: Ermmm... Selalu dengar orang bercakap besar, diorang dapat duit sebab buat kerja itu ini. Seolah-olah kalau tak buat kerja-kerja tu nanti, tak dapat la duit lagi.

Ustazah
: Itu la yang kita tak nak. Bila dia da rasa macam tu, seolah-olah dia bergantung sepenuhnya kepada manusia. Silap-silap boleh jatuh syirik pula. Kena ingat, Allah lah yang Maha Memberi Rezeki kepada semua hambaNya.

Syakira
: Betul tu, kalau Allah tak berkehendak untuk memberi rezeki, kita tak akan dapat duit gaji tiap bulan, tak akan dapat makan cheesecake yang sedap macam dalam kelas tadi, tak dapat nak beli baju baru, dan macam-macam lagi.

Ustazah
: Yang penting, biar apa yang kita buat tu, semuanya kita niatkan kerana Allah. Ya, tak salah kita berterima kasih kepada manusia, kita berbangga dengan apa yang kita dapat, tapi jangan lupa bersyukur kepada Allah.

Syakira
: Insya'Allah, ustazah.

Amalina
: Alhamdulillah, dah lama tak dengar akak membebel.

Ustazah
: Eh, membebel ye???

Amalina
: Hahaha~ Gurau aje~~~

Syakira
: Gurauan tu kan gurauan yang benar-benar aje yang Rasulullah selalu buat?

Amalina
: Err... Ye la, membebel la... Membebel bertazkirah!

Ustazah
: Hahaha~ Dah, dah. Jom gi makan tengahari. Tu rezeki Allah bagi gak tu, takkan nak tolak? Jom~

Ingatlah, rezeki kita semua Allah yang bagi. Apa gunanya kita berbangga dan bercakap besar dengan apa yang kita peroleh dari apa yang telah kita perbuat, kalau kita terlupa untuk bersyukur kepada Allah yang Maha Pemurah. Luangkan sedikit masa kita hanya untuk mengucapkan alhamdulillah. Kita ini hanya hamba yang kerdil lagi hina. Usah dihinakan lagi dengan tindakan melupakan Allah.


Entri 1 Januari 2012

Cherry blossoms
 by ~MataHari7 on deviantART

Dah setahun saya demam.

Doakan saya.

#Err...ni lawak tahun baru yang tak berapa nak lawak...


Entri 10.38 Malam Khas Untuk Awak

Awak...

Maafkan saya sebab publish entri yang sepatutnya saya publish jam 12 pagi tadi ni baru sekarang. Saat orang lain buat entri khas untuk awak pada jam 12 pagi, saja saya pilih waktu ni nak publish entri ni. Awak tak sedih kan saya publish lambat?

Sekarang... Pukul 10.38 malam. 21 Januari 2012.

Genap setahun saya kenal awak. Alhamdulillah. Kalau awak ingat lagi, macam mana saya kenal awak, mesti awak faham kenapa saya publish entri ni pada waktu ni. Awak cuba-cuba la jenguk balik entri awak pada 21 Januari 2011. Kat situ ada salam kenal saya yang pertama buat awak. :)

Awak, hari ni jugak genap 28 tahun awak hidup kat muka bumi Allah kan? Alhamdulillah. Walaupun da ucap tadi, saya nak ucap gak kat sini. Selamat hari lahir buat awak ye~ Bila da bertambah umur awak ni, jangan lupa tu maksudnya masa awak kat muka bumi Allah ni da makin berkurang. Jadi, eloklah kalau sama-sama kita perbaiki amal ibadah kita, moga Allah senang terima kita kat akhirat nanti, insya'Allah.

Awak, saya doakan semoga segalanya dipermudahkan oleh Allah dalam hidup awak di dunia dan dalam hidup awak di akhirat nanti. Semoga usia yang semakin bertambah, seiring dengan bertambahnya kedewasaan dan kematangan dalam membuat keputusan serta kebijaksanaan akal fikiran untuk memilih jalan dalam hidup. Ameen...

Alhamdulillah... Mengenali awak adalah satu anugerah terindah dalam hidup saya.


Hati-hati Wanita Malaysia

Kenapa perlu hati-hati?

Sebab mungkin saja kamu yang jenis mudah dipengaruhi akan cepat-cepat meletakkan kepercayaan kepada lelaki dari luar negara. Yang mungkin hensem *yeke?* dan akan menampakkan kamu glemer kalo bersama mereka *hoh???*.

Contoh plot perkenalan:

Timah menunggu di perhentian bas macam selalu. Tiba-tiba seorang lelaki Yaman datang menegurnya.

"Can you please translate this for me?" pinta lelaki tu sambil menunjukkan henfonnya.

Timah menengok henfon lelaki Yaman tu. Ada mesej dalam bahasa Melayu.

"I'm not so good in English, but I'll try," kata Timah.

Dan bibit-bibit perkenalan pun bermula apabila sebelum berpisah, lelaki itu berkata, "You know what, if I didn't do this, nobody will accept me as friend."

Nah, ape motif dia sebenar-benarnya? Belum nampak lagi. Tapi kemudian, Timah dan lelaki Yaman yang tak tahu namanya sape tu bertukar-tukar nombor telefon. Esoknya, lelaki itu mengajak Timah keluar makan. Timah pun on aje...*alahai, mudahnya terima*

Kat kedai makan:

Lelaki Yaman tu tengok aje Timah makan.

"You have beautiful eyes, beautiful lips...and sexy body."

Eh, kenapa lelaki ni??? Tak pernah-pernah lak selama Timah hidup ni, lelaki lain cakap kat dia macam tu. OMG. Mungkin mata lelaki Yaman ni berbeza sikit dengan lelaki Malaysia *ya, mungkin juga*.

Esoknya, lelaki Yaman tu ajak keluar lagi.

Kat shopping complex:

"I don't have friends here. It's so hard for me to find one."

Ermm...dia cerita macam tu la. Dah tiga kali jumpa, dan maksudnya dah tiga hari kenal.

"Do you believe that love feeling can grow?" tanya lelaki tu masa diorang jumpa untuk kali ketiga.

"Yahh..." Timah jawab ringkas.

"So, can you accept me as your boyfriend? Because I love you."

Hoh??? Baru tiga hari kenal. =.=

"Sorry, but I can't just accept you like that. We just met and I don't even know you. We can be friends and let the feeling naturally flows."

"Why don't you just accept the concept? That the love can grow in your heart once you be my girlfriend? Just accept that!"

Ok, da nampak kedegilan masyarakat Yaman. Timah tetap berkeras takmo. Lelaki tu pun berkeras gak nak Timah jadi awek dia. Ohoi! Pelik! Perbualan tu buat Timah naik angin, lalu dia nak balik. Lelaki tu nak hantar dia. Tapi...

Kat parking motor:

"Sorry, the back tyre of my bike is punctured. I can't send you home."

"What? I'm dissapointed." Timah mengeluh.

"And you blame me because of my bike???"

Eh, lelaki ni kenapa? Timah pun cakap, takpelerrr. Then tinggalkan lelaki tu, dia nak naik bas. Tapi lelaki Yaman tu mengekori je dari belakang sambil menunggang motor dia yang kunun da pancit tu.

"Hey, you can sleep at my house. Here's the key. I have three rooms there. You go and sleep there, I'll sleep anywhere outside."

Alamak, siap nak suh duk umah lagi nkoo! Hurmmm... Nampak tak, nampak tak??? Belum lagi eh. Ok, sambung cite. Timah tak peduli. Mana la dia nak duk umah lelaki tu. Nanti ape kata jiran-jiran dia kalo dia duk umah lelaki tu. Dan dia taknak amek risiko untuk kene ambush dengan pegawai pejabat agama. Sampai perhentian bas, dia duduk. Lelaki tu menghampiri dia. Timah buat tak peduli. Dia kol kawan dia. Bercakap-cakap sebentar. Tiba-tiba Timah rasa tangan dia kene pegang, badan dia dipeluk dan pipi dia kene cium. Terkejut Timah.

"Hey, what are you doing to me???" Tengah-tengah orang ramai tunggu bas sekali tu, Timah meninggikan suara.

"I want to break that wall between us."

"By holding my hand and do such things married people do?"

"I want to hold your hand... I do this so that you will fall in love with me."

"No, you don't respect me."

Last-last, Timah pergi tinggalkan lelaki Yaman yang nampak sungguh desperate tu. Dan sampai hari ni, bila Timah try mesej lelaki tu, nombor tak dapat dihubungi. Sah la dia da tukar nombor lain, cari pompuan lain pulak kan?

Aha...nampak dah? Sebab tu kena hati-hati. Ye, kita tak boleh la berprasangka buruk, tapi kita jugak tak boleh la nak cepat sangat percaya dengan orang yang baru kita kenal. Tambah-tambah kalo orang bukan negara kita. Kita tak tahu niat sebenar dia ape. Kot dia saja nak kawen ngan kita sebab nak dapat kerakyatan tetap, atau dia nak permainkan kita untuk puaskan nafsu dia, hanya Allah yang tahu semua tu. Si Timah tu kira Allah jaga jugak dia, sebab terus melenting bila lelaki tu buat macam tu kat dia. Tapi dari awal lagi Timah patutnya jangan berlebih-lebih sangat masa perjumpaan pertama sampai tukar-tukar nombor telefon. Tu mengundang bahaya namanya.

So, hati-hatilah. Bukan setakat wanita Malaysia, wanita-wanita seluruh dunia pun. Dan semua orang pun, tak kira lelaki ke wanita ke, semua kena berwaspada. Moga Allah lindungi kita semua.

P/S
: Ini berdasarkan kisah benar seorang teman yang diolah sikit dan dikurangkan details untuk menjimatkan masa membaca.


Kamu Ingat? Saya Lupa...

Adam, Idris, Nuh, Hud, Soleh,
Ibrahim, Lut, Ismail, Ishak,
Ya’qub, Yusuf, Ayub, Syuaib,
Musa, Harun, Zulkifli, Daud,
Sulaiman, Ilyas, Ilyasa’,
Yunus, Zakaria, Yahya, Isa,

Muhammad Al Mustafa...

Ape ni, ape ni?

Ni nama-nama 25 Rasul yang wajib kita ketahui sebagai umat Islam. Tadi housemate saya tanya, ape nama nabi selepas Musa? Saya tak dapat jawab, lagu ni pun saya tak hafal. Teruknya saya ni.

Lepas tu gi search kat google lirik lagu 25 Rasul yang Raihan nyanyi tu. Alhamdulillah jumpa. Jadi, bagi yang lupa macam saya tu, boleh la refresh balik ye. :)

P/S:
 Hinanya hambaMu ini ya Allah... 25 nama Rasul pun tak hadam lagi.

P/S:
 Beratnya amanah orang-orang yang terpilih guna nama antara 25 Rasul ni.


Kecewa Yang Membahagiakan

Cherry blossoms 2
 by *MataHari7 on deviantART

Kecewa?

Mustahil kalau aku katakan aku tidak kecewa. Kalau di luar sana aku hanya diam seribu bahasa, tetapi jauh di lubuk hati, aku memendam rasa kecewa dan terkilan yang teramat sangat. Namun siapalah aku untuk menghalang apa-apa yang berlaku bukan di hadapan wajahku sendiri, terlalu jauh untuk aku sentuh hati-hati yang terabai kala diri aku sendiri sedang terabai.

Detik waktu yang telah berlalu itu biar aku simpan saja menjadi sejarah dalam lipatan memori. Dan mungkin ini kali terakhir aku meluahkan rasa tentangnya. Bak kata teman, kadang-kadang orang lain lupa untuk menghargai kita yang berada di sekeliling mereka. Biarlah, biarlah semuanya berlalu pergi. Kerana masing-masing yang punya hati sudah tentu punya akal untuk berfikir sendiri. Di sini aku hanya mampu berdoa agar segalanya dalam langkah kaki mereka, mengikut acuan Allah s.w.t.

Mungkin ada hikmah di sebalik apa yang berlaku. Tidak. Silap di situ. Sememangnya di sebalik setiap kejadian itu ada hikmah yang Allah sembunyikan. Tinggal kita untuk mengorek lebih dalam dan menilai sendiri makna di sebalik semuanya. Mungkin kecewa yang hadir itu hanya seketika cuma, kerana sebentar lagi bila telah kau temui hikmah yang aku maksudkan, kau pasti dan insya'Allah, akan rasa bahagia.

Kerana redha itu salah satu kunci bahagia...

P/S:
 Biarkan aku selesa menggunakan 'aku'... Kerana aku tetap 'saya' yang dulu. Maka, jangan kecewa.

P/S:
 Dan kalau kau membaca ini, aku tak pasti juga sama ada kau akan membaca kerana kau dah mula melangkah jauh dari sini, namun kalau kau membaca ini, jangan risau... Rasa kecewa dan terkilan aku berhenti di sini. Aku doakan kau berjaya walau apa pun yang kau pilih dalam hidup kau...

P/S:
 Anwar da bebas dari tuduhan dunia. Selebihnya urusan dia dengan Allah. Maka, berhentilah kecewa.

P/S:
 Ada hikmahnya tak jadi gi lab, dalam keadaan batuk yang masih tak surut tahap 'kenyaringan'nya, bimbang terganggu pula lab dengan bunyi batuk... Maka, tak perlu kecewa.


Kenapa Timah Contact Lelaki Tu Lagi?

Saya tak tahu kenapa Timah try contact
lelaki tu
 lagi.

Tapi saya bersyukur sebab semuanya berhenti sampai
situ
 aje. Moga Timah boleh lupakan lelaki tu. Harapnya lelaki tu pun melupakan Timah, tak cuba mencari Timah lagi sampai ke rumah. Risau kalau ada dendam dalam hati dia yang buat dia kejar Timah sampai lubang cacing. Naudzubillah.

Sama-sama kita doakan supaya dari
kisah tu
 ada yang amek iktibar dan pengajaran, tak kira lah yang membaca dan mentafsir mahupun diri Timah sendiri. Moga Allah lindungi dia dalam perjalanan hidup dia lepas ni. Doa yang sama juga untuk diri kita semua.

Kita pun ada perjalanan hidup kita. Yang masih terlalu panjang. Eh, betul ke panjang? Itu kita sama-sama tak pasti. Mungkin esok lusa atau bila-bila masa dari sekarang, kita dijemput kembali. Hingga masa tu tiba, teruskan berdoa agar Allah selalu menjaga kita.

Jiji
 kata...

Sebab kadang-kadang kita malas berdoa...


Kuat dan Sabar...

Adore
 by *sugarcoat on deviantART

Rasulullah s.a.w kata, sakit itu penghapus dosa. Kalau kita sakit, tu tandanya Allah tengah hukum dosa-dosa kita kat dunia. Bila sakit, kita mesti rasa sangat lemah kan. Sangat tak mampu dan lesu. Rasa tak berdaya nak buat apa-apa.

Kalau kena sakit yang pelik sikit, mungkin ada yang tinggal solat dan amal ibadah. Terlupa yang saat-saat macam ni la sangat perlu untuk bergantung harap pada Allah. Kena ingat selalu, tiada daya dan upaya bagi seorang manusia itu melainkan dengan kekuatan yang Allah berikan untuk dia menghadapi musibah dengan penuh kesabaran.

Ada dua point kat situ, kuat dan sabar.

Dan jangan lupa, sakit itu juga makhluk Allah...

P/S:
 Terima kasih untuk mesej pada malam ambang tahun baru yang buat saya lupa sekejap bahawa saya tengah sakit.


Lamanya Tak Bukak DeviantART

Cantik kan gambar ni? Bukan dari deviantART, tapi dari
HAIRIEcerulean
~

Lama kan takde gambar deviantART masuk entri blog ni?

Err... Bukan atas sebab-sebab yang tak bagus pasal deviantART. Tak, tak. Saya paling suka la masukkan gambar dari deviantART dalam entri. Gambar-gambar yang cantik lerr, takkan gambar tak cantik pun nak masukkan. Heee~

Akhir-akhir ni takde gambar dari sana. Jarang bukak dah.

Sebab pe? Sebab tak sempat nak belek satu-satu gambar yang sesuai dalam keadaan line broadband yang agak slow macam sipot sedut. Entri pun nak up cepat-cepat, kalo nak belek satu-satu kang entri yang da siap taip kul 2 pun terpublish kul 3 jadinye. Erk! (Tapi selalunya memang amek masa nak carik gambar... =.=)

Bila line dah ok sikit, ada la tu kang. Tak pun, ok je kan kalo takde gambar. Lama-lama dulu pun takde gambar. Saja nak serikan entri je dengan gambar-gambar tu. Hehehe...

Hurmmm... Hari ni dengan esok cuti. Bosannya. Takde ke yang kat Skudai ni nak ajak jenjalan??? =.=

P/S:
 Selamat menyambut Tahun Baru Cina kepada pembaca berbangsa Cina... Wehuuu~


Mama, Mata Mama Cantik...

Ma, kite nak mata macam mama! ~picture by
ohsopictures
 on tumblr

Bila pandang wajah ibu kita kala tiada perkara lain dilakukan, hati tentu rasa sesuatu. Biarpun wajah itu sudah berkedut dimamah usia, pada kita yang sudah semakin dewasa kala wajah itu nampak semakin tua, pasti akan timbul satu rasa dalam hati yang sukar digambarkan.

Tenang, sebak, terharu, sayang, berkumpul menjadi satu.

Rasulullah s.a.w pun pernah bersabda yang meletakkan tempat ibu tinggi sedikit dari tempat ayah sebanyak tiga kali. Namun tetap keduanya wajib dihormati dan dihargai selayaknya. Kerana ibu yang mengandungkan kita selama 9 bulan, kemudian menyusukan dan membesarkan kita dengan pelbagai didikan hingga jadinya kita yang sekarang, begitu banyak pengorbanan yang telah dilakukan oleh seorang ibu. Subhanallah.

Bila melihat ibu sendiri (yang berjaya menjadi ibu mithali), tentu dalam hati anak-anak gadis terdetik satu perasaan ingin menjadi seperti ibu. Malah terdetik juga persoalan sama ada mampu atau tidak menjadi seperti ibu yang begitu kuat dan tabah. Kalau sekarang ini masih belum nampak akan jadi seperti ibu, tetap juga ditanam dalam hati mahu jadi seperti ibu satu hari nanti.

Memandang wajah ibu bapa sahaja sudah menambah pahala, apatah lagi jika berbuat baik dengan mereka. Seboleh-bolehnya tidak mahu sekalipun hati dan rasa mereka terguris dengan apa-apa sahaja tindakan luar kawalan akibat jiwa yang dikuasai nafsu mahupun amarah. Jika itu berlaku, tanpa ada rasa untuk memohon keampunan, tunggulah balasan dari Yang Maha Berkuasa.

Moga kita semua dijauhkan dari label anak derhaka oleh penghuni langit.

P/S:
 Kadang-kadang membaca kisah orang lain menghadirkan keinsafan dan mendidik diri muhasabah. Terima kasih "Noorah"...


Menyebarkan Virus Kat Lab

Cherry blossoms
 by ~OaTnAiKmUe on deviantART

Hari ni saya ada kat lab.

Sudah sihatkah? Belum lagi. Masih batuk-batuk. Tapi insya'Allah rasanya da boleh duduk kat lab daripada bosan terperap kat rumah. Cadangnya tadi pagi nak gi klinik, tapi da sampai fakulti baru teringat. So, takpe lah... Tengahari nanti baru gi lepas lunch.

Tentang entri semalam, tak perlulah meneka-neka lagi untuk siapa entri tu ye. Cukuplah setakat tu saje. Dan jangan risau, ia tak melibatkan perkara-perkara yang begitu besar. Sebenarnya tu hasil perasaan kecewa dari banyak perkara yang mengecewakan, antaranya ada disebut dalam ruangan "P/S". Lagipun, ia hanya perasaan kecewa pada tindakan, bukan pada yang bertindak. Tidak ada perasaan marah di situ. Dan tidak ada istilah putus silaturrahim.

Semalam jugak ada sorang rakan blogger meluahkan pada saya untuk kali ke berapa entah, dunia blog sudah pudar serinya. Blogger-blogger lama yang dulu ada entri-entri berkualiti da semakin kurang mengupdate entri dan semakin menyepi. Dia naik bosan dah dengan dunia blog katanya sebab da tak semeriah dulu.

Hurmmm...

Mungkin sampai satu masa, setiap manusia tu akan berubah, ikut pengaruh persekitaran dia. Mungkin sebab komitmen da semakin bertambah bila usia bertambah, maka lebih banyak benda lain yang perlu dia fokuskan berbanding blog. So, kita tak boleh buat apa la kan. Itu pilihan mereka. Kalau yang jenis memang idea da kering tu pun (macam saya la kan), kita tak boleh buat apa jugak. Boleh support dari jauh aje la.

Kepada yang masih berblog dari dulu sampai sekarang tu, tahniah la ye. Teruskan berblog sampai da takde hati da pada blog.

P/S:
 Dari blog, saya kenal kamu semua. Maka sebab itulah ada sentimental value tersendiri pada setiap blog yang saya baca. Dan kerana itu, itulah.


Minat Baru... Maafkan Saya Blog...

sunahsakura.tumblr.com

Erk!

Dah sehari lebih tak update blog. Err... Sebab takde idea? Ye kot. Tambah dengan kebizian
di Twitter
 buat research yang semakin memeningkan. Huhuhu.

Hari ni, tetiba ada minat baru. Housemate saya da cucuk-cucuk saya buat tumblr. Dah lama sangat dia cucuk-cucuk tapi tak luka-luka pun. Hari ni baru luka. Dalam dan berdarah. Eh! Tu maksudnya da terjebak la tu dengan tumblr. =.=

Best jugak eh tumblr ni. Boleh share semua benda yang ada dalam tu dengan hanya berapa klik saje
*ye, memang tumblr ni da lama sangat moncol kat dunia ni, saya je yang baru nak explore...=.=*
 Yang bestnye, tak payah nak backlink-backlink. Automatic dia backlink kan. So, takde la yang bising gambar kene curik melainkan yang memang 'rajin' nak upload balik. Hahaha~

Sape lagi ade tumblr? Bak sini url!

Jemput-jemput jenguk tumblr saya kat -->
http://sunahsakura.tumblr.com

P/S:
 Berkongsi di alam maya pun kena hati-hati... Bimbang lebih banyak berkongsi dosa daripada berkongsi pahala...


Puji Diri Sendiri... Bukan Syok Sendiri!

Kata-kata positif elok untuk air.

Eh?

Ala, mesti ramai da tengok kan gambar kristal air yang jadi bahan penyelidikan Dr. Emoto tu. Bila keluarkan kata-kata yang baik, kata-kata pujian kat air tu (contoh: terima kasih, cantiknya awak), kemudian bekukan dalam peti ais. Bila da beku, keluarkan dan amek gambar zarah air guna kamera khas. Nampak zarah-zarah air jadi cantik sangat.

Tapi bila kita tujukan kata-kata kesat, kata-kata yang negatif kat air tu (contoh: bangang, bodoh), kemudian buat macam yang kat atas tadi. Bila amek gambar guna kamera khas, nampak kristal air tu tak cantik, semacam aje rupa dia, buruk dan tak terbentuk indah.

Tu menunjukkan setiap kata-kata yang dituturkan akan ditukarkan dalam bentuk tenaga yang disimpan dalam air tu, tak kiralah kata-kata tu negatif ke positif.

Kita ni manusia, lebih separuh dari tubuh badan kita adalah air. Bayangkan macam mana tubuh badan kita ni menerima setiap kata-kata yang positif mahupun negatif dalam kehidupan seharian kita. Bila dipuji, dan bila dicemuh. Bayangkan sekarang!

Kata-kata positif akan membantu menyihatkan tubuh badan.

So, tak salah kalau puji diri sendiri setiap hari.

Sambil tak lupa puji Yang Menciptakan diri kamu.

Alhamdulillah...


Sahabat Selamanya

Hari itu, aku menghubungi Salwa. Perkara ni perlu diselesaikan seberapa segera yang boleh. Bimbang kalau-kalau terlewat nanti, semua jadi kelam-kabut.

"Salwa, hari Jumaat ni free tak?"

"Jumaat ni? Aku balik dari Melaka petang Jumaat."

"Owhhh... Malam tu free tak? Nak ajak temankan aku kat Shah Alam nanti."

"Malam tu ye... Erm, aku tanya mak aku dulu. Rasanya ok je, insya'Allah."

"Ok, ape-ape hal nanti mesej aku tau!"

***

Bas bergerak lambat dalam kesesakkan jalan raya pada musim cuti Tahun Baru Cina. Salwa sudah menunggu di terminal. Tiba-tiba telefon bimbit berbunyi. Pelik melihat nama yang tertera pada skrin telefon bimbit.

"Hello, assalamualaikum..."

"Wa'alaikumussalam Aini! Kat mana tu?"

"Atas bas."

"Eh? Pi mana?"

"KL..."

"Lorhhh... Sama la kita, aku dari Johor gak ni nak ke KL."

"Eh, ye ke? So, nanti meh la jumpa kat terminal!"

"Haha... Insya'Allah kalo sampai awal leh la jumpa~"

***

"Salwa!"

"Aini!"

Jenuh mencari Salwa di terminal, akhirnya ketemu juga. Tangan kanan Salwa yang sudah hampir pulih dicapai untuk bersalaman. Salwa dipeluk lama-lama. Aku rindu dia. Lama betul tak jumpa. Kali terakhir pun bulan September tahun lepas. Dia nampak makin sihat. Kalimah syukur dilafazkan dalam hati.

"Haziq ada call tak?" tanyaku.

"Ada tadi. Dia kata jumpa kat Shah Alam je."

"Owh... Ok~ Jom lah. Kang terlewat pulak kita."

***

Penat semalam masih belum hilang. Namun hari ini hari yang terlalu istimewa untuk sekadar berehat di bilik. Aku dan Salwa sama-sama mengemas beg.

"Petang ni macam mana ek?" Suaraku. Asalnya hanya bertanya untuk diri sendiri. Tak mengharapkan jawapan dari sesiapa.

"Aha, nanti kau balik macam mana?" Salwa yang mendengar bertanya kembali.

"Kena balik sini semula gak petang ni rasanya." Otak ligat berfikir plan yang terbaik.

"Haziq macam mana? Jap, aku kol dia." Salwa mendail nombor Haziq. Berbual sebentar, kemudian telefon bimbit beralih tangan.

"Assalamualaikum Haziq..."

"Wa'alaikumussalam Aini..." Suara Haziq nyata suara orang baru bangun tidur.

***

Setelah Haziq sampai, kami berpisah dengan yang lain-lain. Aku tak mampu bercakap banyak. Mata pun tak mampu diangkat untuk melihat satu-satu wajah yang ditinggalkan. Salwa tahu aku sedih. Dalam kereta Haziq pun, Salwa asyik mengusik-usik aku yang kononnya kesedihan. Sampai Haziq pun ikut sekali mengusik.

"Meh aku pusing balik, kita balik sana semula, nak?" Haziq yang menjadi pemandu menjeling cermin pandang belakang.

"Dah... Tak payah..." balasku. Aku rasa aku tak apa-apa.

"Nak gi mana ni?" Salwa bertanya destinasi kami.

"Entah... Aku ikut korang je. Aku just tunaikan impian kawan-kawan aku je." Haziq menjawab selamba.

"Ayat ko boleh bagi lagi power sikit tak?"

"Eh, betullah! Aku bawak kawan-kawan rapat aku ni je. Tak kisah nak gi mana pun. Cepat fikir."

"Aduh... Sakit la..." Aku memotong perbualan mereka.

"Sakit ke??? Erm... Sakit macam mana tu???" tanya Salwa.

"Tak tahu nak describe..." Aku sudah mula bad mood.

"Erm... Nanti kita cari ubat kat stesen minyak mana-mana."

"Tak payah. Jom gi MPH Bookfair tu!"

"Betul ni???"

"Iye..."

***

Sepanjang perjalanan, aku diam. Sakit. Tak tertahan. Batuk aku pun jadi perlahan sebab aku paksa diri untuk tak batuk. Kalau aku batuk, nanti aku rasa makin sakit. Bila Salwa dan Haziq cuba mengajak aku berbual, aku jawab sepatah-sepatah. Dari MPH Bookfair tadi, kami menghantar Salwa pulang. Sebelum tu, kami singgah dulu Food Court Tesco area rumah Salwa.

"Nak ABC kan tadi? Aku order jap ye," Haziq beredar membeli ABC.

"Ok tak ni?" tanya Salwa.

"Hurm..." Itu yang mampu aku jawab.

"Nah..." Haziq kembali dengan semangkuk ABC. Dia pandang aku. "Aku gi beli balm jap. Makan ni."

Aku dan Salwa terdiam.

***

Selepas menghantar Salwa, aku dan Haziq kembali ke Shah Alam. Singgah sebentar di Masjid Shah Alam untuk menunaikan solat fardhu Asar. Aku dah jamak. Jadi, aku beritahu Haziq yang aku nak tidur sekejap. Haziq menyuruh aku mengunci pintu kereta. Dia tinggalkan aku dalam kereta yang enjin dan aircondnya terpasang.

Aku berusaha untuk tidur. Tiba-tiba telefon bimbit aku berbunyi. Ada mesej dari Salwa. Dia nak tahu sama ada kami dah sampai atau belum. Aku beritahu Salwa kami di masjid. Salwa berhenti membalas mesej bila aku beritahu dia yang aku nak tidur sekejap.

Aku tak dapat tidur pun. Tapi Haziq tinggalkan aku lama dalam kereta. Aku tahu, dia mesti nak bagi aku rehat lama-lama. Jam 6 lebih baru dia datang. Dan dia beritahu aku macam apa yang aku fikir tu.

***

Kami ke Tesco area Shah Alam pula. Ada kawan Haziq meminta belikan sesuatu. Keluar dari kereta, aku batuk lagi. Tapi aku cuba tahan.

"Sakit lah tu..." ujar Haziq.

"Err..."

"Nanti kita cari klinik."

"Hah? Tak payah lah."

"Takde, takde. Kita cari klinik lepas ni. Mana tau doktor kat sini lagi bagus."

Aku akur.

***

"Kalau dua orang yang paling rapat dengan aku ni tak datang kenduri aku nanti, aku merajuk seumur hidup." Entah berapa kali agaknya Haziq mengulang ayat tu.

"Ye la, Haziq oi... Kalau ko merajuk, maksudnya kenduri aku pun ko tak datang la kan? Then, aku merajuk kat ko pulak lepas tu."

Kami gelak. Dan akhirnya sampai masa untuk berpisah.

***

"Thanks Haziq. Maaf menyusahkan kau. Doakan aku ye." Mesej dihantar kepada Haziq. Aku di dalam kereta, menuju ke Subang bersama kawan-kawan aku.

"Tak susah langsung, tapi tolong gi klinik ye? Risau..."

"Insya'Allah. Aku gi klinik kat Subang nanti."

"Thanks."

"Ape pulak, aku la yang kena ucap thanks. Huhu. Thanks ye Haziq."

"Kau nak pergi tu pun aku da rasa lega dah. Ape-ape gitau aku tau. Jaga diri. Aku doakan kau cepat sembuh."

"Insya'Allah. Thanks ye."

"Kang malam rehat la. Badan penat tu. Minum air masak banyak sikit. Pastikan ada sebotol air dalam beg."

"Semalam ade je sebotol, hari ni je takde."

"Aduh, maaf Aini. Aku tak prihatin. Macam mana la aku boleh terlupa tadi."

"Takpe lah Haziq. Aku pun malas nak masuk tandas banyak kali. Thanks tau!"

"Banyaknya thanks ko untuk aku hari ni. Jenuh aku nak pertimbangkan 'kasih' ko tu. Hahaha."

"Cehhh... Mengadanya. Tak payah pertimbangkan. Doa je sudah!"

"Hahaha... Selalu doakan..."

***

"Haziq, Aini macam mana? Ok tak dia?" Salwa menghubungi Haziq.

"Aku da hantar dia gi stesyen bas Seksyen 17 tadi."

"Alhamdulillah... Kesian dia sakit."

"Tu la... Risau aku."

"Mana pernah aku tengok Aini sakit macam tu."

"Kalau lah boleh, nak je aku ganti tempat dia. Biar aku je rasa sakit tu."

***

Baiknya sahabat-sahabat aku ni. Aku bersyukur dapat jumpa sahabat-sahabat macam ni. Sahabat masa senang memang senang dicari, tapi sahabat masa susah, sesusah tu juga nak cari. Dan sahabat-sahabat yang aku ada sekarang ni la sahabat masa susah senang aku. Sampai bila-bila pun, aku takkan lupa apa yang sahabat-sahabat ni dah buat untuk aku. Moga Allah sentiasa lindungi sahabat-sahabat aku ni sampai bila-bila.

P/S:
 Percubaan menulis cerpen yang tak berapa menjadi. Kan saya dah gitau, saya reti buat cerpen perang aje.


Saya Di Facebook Dengan Saya Di Blog, Sama Ke Tak?

Sakit perut.

Tu je yang mampu saya gitau.

Gggrrr... Takkan tu pun nak masuk dalam blog? Haiyaaa... Dah lah kat FB pun orang tak bagi letak status cikai cam tu, inikan pulak kat entri blog.
Eh, sukatilah! Ni blog aku, ikut suka aku la nak letak entri ape pun!
 Ops! Merepek sudah.

Itu hanya intro yang tak bermakna apa-apa.

Hari tu ada baca status Hilal (tak panggil adik dah, kang
Jiji
 jeles) kat FB. Banyak kali dia ulang benda ni.
Kalau nak kenal dia, jangan nilai dari status FB dia. Status FB dia tak menggambarkan siapa dia. Kalau nak kenal dia, gi baca buku-buku dia.

Hooo~ Ada betulnya! Tak semua orang yang kita kenal kat FB tu, macam tu kat dunia realiti. Setuju? Saya pasti, ramai yang setuju. Saya ulang di sini, TAK SEMUA (maka, ada jugak yang sama di FB dan di dunia luar). So, kalau kita yang takde buku ni, nak kenal macam mana? Dari blog mungkin. Itu pun kalau ada blog. Kalau takde blog, mungkin boleh tengok twitter atau tumblr. Eh! Itu cadangan semata-mata. Hahaha~

Hari ni, saya banyak berjalan kat blog kawan-kawan blogger lama. Baca entri-entri lama diorang. Rasa rindu sangat-sangat dengan mereka yang dulu-dulu. Sekarang semua da slow kan? Saya suka baca entri-entri lama diorang, sebab entri-entri lama tu la yang banyak menggambarkan diri diorang. Yang saya rindu sangat.

Tapi ada jugak yang kat dalam blog berbeza sangat-sangat dengan kat dunia realiti. So, macam mana nak kenal orang ni sebenarnya? Hailaaaa~~~ Kenal je la macam tu, macam tu je. Kalau Allah izinkan kamu jumpa dengan mereka face to face, alhamdulillah. Dapat la kenal macam mana orangnye yang sebenar.

Eh, apa yang saya taip ni?

Saya rasa macam nak backspace je semua yang da ditaip kat atas ni. Tapi kamu semua da baca sampai habis kan?

So, biarkan je la.


Saya Tak SeSWEET Dia...

Dari tumblr macam dalam url kat gambar tu...


Sebenarnya Saya...

Terkena jangkitan...

Ia bermula Jumaat lepas, 30 Disember 2011. Masa tu, kalau dikira kitaran haid yang normal, saya tak sepatutnya uzur lagi. Tapi saya syak, saya kencing berdarah. Antara tanda-tanda jangkitan pundi kencing. Petang tu saya ke klinik, dan doktor bagi ubat tahan sakit, ubat pecah batu karang, ubat sakit perut (saya tak faham kenapa dia bagi ubat ni), dan antibiotik.

Esok malamnya, saya demam panas. Suhu badan 38.5 'C. Pembantu perubatan yang rekodkan data saya ke dalam buku cakap, kalau saya makan antibiotik yang diberi tu, tak mungkin saya demam. Ya, saya makan. Tapi saya demam. Dia minta saya datang semula esok pagi untuk jumpa doktor, tak kira demam atau tak.

Esok pagi (Ahad), saya ke klinik UTM semula. Saya bagitahu saya demam dan tentang jangkitan pundi kencing. Tentang darah yang masih keluar. Dia semak database, kemudian suruh habiskan dulu antibiotik. Dia bagi ubat batuk, ubat selsema dan paracetamol. Hurmmm...

Isnin, saya makan ubat macam biasa dan petang tu demam panas datang balik. Sebelah malamnya pulak, saya rasa sejuk sampai menggigil macam dalam ais. Selasa, darah dah tak keluar. Alhamdulillah. Maksudnya pundi kencing da bersih dari bakteria. Tapi malamnya saya demam panas semula. Dalam jam 12.35 pagi, saya ke poliklinik dengan kawan.

Doktor tanya ubat-ubat yang saya ambil. Saya cerita satu-satu. Dan saya gitau tentang darah yang dah takde. Tapi batuk saya sangat teruk. Makin teruk hari ke hari. Doktor amek lampu picit, suh saya bukak mulut. Ada jangkitan pada tonsil saya pulak. Doktor tulis notis untuk doktor UTM supaya bagi antibiotik Augmentin yang boleh cover semua sekali, tak macam antibiotik sebelum ni yang hanya cover pundi kencing sahaja.

Malam tu jugak, pertama kali saya masuk air dalam badan. Dan dari situ, saya dapat tahu, saya perlukan jarum hijau kalau nak cucuk vein sebab urat saya sangat halus dan bengkak-bengkok (doktor cakap, susah nak bersalin ni nanti T_T). 4 kali cucuk jarum biru (hanya itu yang paling kecil kat poliklinik tu), yang keempat baru masuk pada vein tangan kiri. 2 jam kami tunggu air habis. Doktor pun ada bagitau, salah satu lagi yang dia risau adalah jangkitan demam denggi. Bayangkan apa yang saya rasa masa tu.

Esoknya, saya ke klinik UTM lagi. Iaitu semalam, Rabu, 4 Januari 2012 (see, kan setahun saya demam). Macam biasa, doktor akan persoalkan kenapa gi klinik luar, tak gi klinik UTM dulu. Jenuh nak jawab, kalau gi klinik UTM malam-malam gi Kecemasan, siyes takde doktor. Buat ape? Rasanya tak dapat nak tahan da kot kalau nak kene tunggu esoknya pulak.

Ok, lepas tu doktor suh buat urine test, blood test dengan masuk air dua botol. Sekali lagi, guna jarum biru sebab tu je yang paling kecik kat klinik UTM. Dan sekali lagi saya dicucuk di sana-sini sebab tak jumpa urat (oh, susahnya saya ni!). Dan semalam, cucukkan yang kelima baru la jadi oleh seorang abang yang baik tu. Yang sebelum tu semua tak jadi oleh seorang kakak yang baik jugak tu.

Masa tu, sepatutnya amek darah sekali untuk blood test, tapi darah tak keluar pulak. So kena cucuk kat belah lain lak untuk amek darah. So jumlah semuanya adalah 10 'love bites' kat dua lengan saya. Fuhhh! Lepas ni takmo sakit dah!!! Bila da boleh masuk air, kakak yang baik tu cucuk syringe antibiotik dengan ubat tahan muntah. Masa cucuk ubat tahan muntah tu saya tak boleh bukak mata langsung. Denyutan nadi jadi sangat-sangat laju. Tanda saya alergi dengan ubat tu. Tak lama lepas tu baru ok balik.

4 jam juga kami tunggu dua botol air habis dimasukkan ke dalam badan. Nak tido memang tak berdaya sebab batuk sepanjang masa. Dah habis tu, jumpa doktor balik. Alhamdulillah, rasa sangat bersyukur masa dengar doktor cakap takde denggi, semua ok, cuma virus biasa saje. Balik tu, mak kol dan saya menangis kat luar klinik UTM tu jugak sebab mak marah tak gitau dia malam tadi gi poliklinik dan kena masuk air. T_T

Balik rumah. Makan ubat, tido lagi. Bangun petang, rasa segar je. Mandi, solat, online Facebook kejap, update blog entri WW semalam, then tunggu jam 12 untuk makan ubat lagi. Sebelum makan, kena telan satu ubat tu. Then lepas makan, telan ubat lain pulak. Da siap nak baring, tiba-tiba jantung berdegup laju lagi. Saya rasa sesak nafas. Tak selesa dan lemah sangat. Saya muntah-muntah dan cirit-birit. Perut kembung.

Gi klinik UTM lagi. Masa pembantu perubatan tu periksa blood pressure dengan denyutan jantung, sah memang laju sangat. B/P: 103/70. Pulse 120. Kemudian dia tanya ubat ape yang saya makan, saya cakap saya makan panadol dengan lozenge tu je. Dia tanya lagi ubat ape yang doktor bagi petang tadi. Saya bukak beg dan bagi kat dia ubat-ubat saya. Masa tu la, saya baru ternampak ubat yang nama dia sama dengan ubat yang buat saya gelap mata sekejap petang tadi. Ubat tahan muntah (tapi muntah juga sebab stress).

Sah lah saya alergi dengan ubat tu, dia suh saya berhenti ambil ubat tu dulu. Kalau muntah lagi, jumpa doktor dan gitau yang ubat tu tak serasi dengan saya. Balik rumah, dan tunggu kesan ubat tu redha. Dah 2.30 pagi, saya tak tahu nak tido macam mana. Tapi last-last saya tertido juga.

Alhamdulillah. Sebenarnya Allah banyak sangat mempermudahkan saya sepanjang tak sihat ni. Allah bagi saya kawan-kawan di sekeliling saya yang sanggup bawak saya gi klinik hampir setiap hari tak kira waktu. Allah bagi saya kawan-kawan juga untuk mendoakan kesihatan saya agar cepat sembuh. Allah tentukan saya tak perlu dicucuk untuk kali ke 11 dan 12 bagi ubat antibiotik dan tahan muntah (tapi lalu saluran air, cucuk guna syringe). Dan banyak lagi. Alhamdulillah.

Terima kasih Allah. Terima kasih semuanya. Kamu-kamu semua pun, kena jaga kesihatan elok-elok ye~ Yang wanita, kita memang sangat-sangat mudah kena jangkitan pundi kencing, jadi berhati-hatilah. :)


Selamat Hari Lahir Atok Gebu

Alhamdulillah.

Tepat jam 12.00 tengah malam. Hari ni 8 Januari 2012. Hari lahir si
pemilik Tiffin Biru
 dalam gambar tu~ Da 36 kan? Alhamdulillah. Da 36 tahun Atok Gebu duk kat muka bumi Allah ni, da banyak da set-set teko yang dikumpul, da banyak da resepi-resepi yang diderhaka, da banyak da tetamu-tetamu yang dijamu, da banyak da yang banyak sepanjang 36 tahun ni~

Dan pada tahun ke 35 yang lalu, saya baru ditakdirkan kenal Atok Gebu. Belum sampai setahun lagi, tapi rasanya da kenal lama sangat. Banyak sangat yang Atok Gebu kongsi dengan saya dan kawan-kawan tentang hidup terutamanya, dan tak ketinggalan juga tentang dunia blog. Cuma Tentang Dhia je yang tak pernah kongsi. Mana pernah saya tengok kan? Ekeke...

Erm... Buat Atok Gebu yang saya sayammmm bersama-sama dengan kawan-kawan lain, selamat hari ulang tahun ke 36~ Moga lebih banyak yang boleh dimanfaatkan dengan sisa usia Atok Gebu yang tinggal kat dunia ni untuk semua orang di sekeliling atok. Moga rezeki menjadi lebih murah dan dipertemukan jodoh pada tahun ini. Ameen....

Erk!

Larikkkkkkkkkkk!

P/S:
 Maaf PCM, sepatutnya ini entry autopost, tapi entah kenapa dah jadi draft... Menyesal telan ubat batuk!


Spontan Dari Sahabat #16

Mungkin atas sebab yang sama jugalah saya begitu banyak berfikir sebelum tidur akhir-akhir ini...


Spontan Petang Khamis #15

Al Quran Al Karim
 by ~Daliina on deviantART

"Perbanyakkanlah membaca al-Quran di rumahmu, sesungguhnya di dalam rumah yang tidak ada orang membaca al-Quran, akan sedikit sekali ditemui kebaikan di rumah itu dan akan banyak sekali kejahatan, serta penghuninya sentiasa merasa sempit dan susah."
[HR Daruqutni]

"Kahwin Sekarang! Siapa Takut?"
, Akhmad Muhaimin Azzet, m/s 56, 2011


Tumblr Itu Bukan Botol Air... Eh!

Dalam
entri semalam
, ramai gak yang dah pernah ade tumblr.

Tapi ramai jugak yang tak tau ape itu tumblr. Yang pasti tumblr itu bukan botol air macam gambar kat bawah ni.

Gambar: Google

Dan tumblr bukan jugak kereta batman macam kat bawah ni.

Gambar: Google

Tapi tumblr itu adalah salah satu laman sosial macam blog, Facebook dan Twitter. Kamu boleh share macam-macam kat situ ikut kategori macam kat bawah ni.

Tumblr ade dashboard. Sama macam blogspot. Dekat dashboard tu akan keluar post-post dari tumblr yang kamu-kamu follow. Dari dashboard jugak la kamu boleh klik button bentuk Love kat post diorang yang bermaksud kamu suka post tu (pendek kata, Like button lerr). Kamu boleh gak reblog post (macam Retweet gak) yang dia da publish tu dengan klik button "reblog" kat sebelah bentuk love tadi. Dan kamu boleh tengok da berapa ramai yang Like dan Reblog post tu kat bilangan notes sebelah button "reblog" tu pulak.

Hoh? Tak dapat bayangkan???

Ok ok... Cer jeling-jeling gambar bawah ni.

Tu kat dashboard tumblr kita. Then kalo kita tengok kat page tumblr kita pulak, pada post yang kita da reblog, akan ada link asal dia dari mana. Tu yang saya maksudkan malam tadi, automatik da backlink pada pemilik asal dia *kalo pemilik asal dia lak upload dari mana-mana, tu tak tau lahhh!* Contoh macam dalam gambar kat bawah ni.

Ape? Gambar-gambar je?

Tak lah... Macam-macam kamu boleh post kat tumblr. Nak buat entri panjang-panjang macam blog? Pun boleh juga. Ikut la kamu nak buat apa. Hee~ Kadang-kadang saya post ayat dari twitter dan Facebook kawan-kawan gak kat tumblr, letak la source dia dari mana. Leh jenguk kat tumblr saya ye -->
http://sunahsakura.tumblr.com

P/S
: Budak baru belajar... Kalau salah, tolong tunjukkan...


Update Ringkas

Terima kasih kepada semua yang mendoakan saya.

Saya sudah semakin sihat, alhamdulillah.

Demam da kebah, cuma ada batuk sikit-sikit yang kadang-kadang menghadirkan rasa bisa di bawah perut sebelah kiri. Jangan tanya saya apa ada kat situ, sebab saya pun tak pasti. Cumanya, saya terpaksa telan semula ubat pecah batu karang yang doktor bagi mula-mula dulu dengan ubat tahan sakit.

Kalau tak hilang jugak rasa yang begitu tajam tu, hari Isnin ni insya'Allah saya gi buat x-ray pulak.

Moga dia pecah sendiri...


Wordless Wednesday #44 : Doakan Saya


Wordless Wednesday #45 : Maka, Jangan Berhenti Berblog Lama

Kalau berhenti lama sangat tak update, takut tertutup balik fikiran tu...


Wordless Wednesday #46 : Kot Ye Pun Nak Ber'Facebook'...

Jangan la sampai berbantalkan laptop...
Cici, Cici
...


10 Referral Tertinggi Sepanjang Berblog

Tadi jenguk-jenguk statistik blog.

Saja nak tengok referral yang paling banyak menyumbang pageview ke blog ni. Tanpa diorang ni mungkin blog ni tak ke mana-mana sangat. Sebab kamu-kamu yang datang ke sini pun ada yang jenguk dari mereka-mereka ini juga kan. Selain dari FB dan dashboard blogger. Hee~~

Moh tengok sape mereka~

Dapur Tanpa Sempadan

Dua link teratas tu blog Pak Cik Mat Gebu. Thanks~ Dia banyak juga backlink ke entri-entri saya. Dan dia letakkan blog saya kat bloglist Blogger Ehem Ehem. Apekah??? Ahaha~ Hanya saya dan dia tahu ape maksud bloglist ituu~ Tu dulu la, sekarang da tak sama da maksud dia. Ahaha~ Eh!

BEN ASHAARI

Papa Ben. Thanks, thanks~ Dulu masa muda remaja, selalu join segmen Papa Ben, sampai banyak sangat da Papa Ben linkkan dalam entri bila dia listkan senarai peserta. Papa Ben pun ade letak link kat bloglist dia lepas join segmen dia satu masa dulu. Hee~ Thanks sekali lagi~ Banyak yang Papa Ben bagi nasihat dalam blogging ni sebenarnya. :)

Home Sweet Home

Kak Ummi Zaihadi ni cawangan DTS Kuantan. Eh!!! Hahaha~ Kak Ummi ade buh link saya kat bloglist dia. Jadi kalo orang lain belek-belek resepi kat blog kak Ummi, dan masa tu saya update entri gak, kalo diorang berminat, diorang akan klik untuk baca. Thanks ye kak Ummi cayunkkk~ Bila la nak pi Kuantan cuci pinggan ni~~~

Ady Budika

Ni jiran sepagar blog ni sejak hampir setahun sudah. Banyak juga dulu backlink ke blog saya, pernah gak review blog saya satu masa dulu. Then, dari feed kat atas blog dia tu, orang lain yang datang jenguk blog dia akan klik link saya kalo ade tajuk yang menarik perhatian diorang. Thanks, thanks~

Google

Atok Google pun banyak tolong. Tolong orang yang mencarik maklumat sampai la diorang datang ke blog ni. Macam-macam yang diorang cari kat Google tu termasuklah paling popular sekali adalah apa-apa carian melibatkan "gay". =.= Nak thanks ke tak ek???

BEN ASHAARI: AKU NAK KRITIK BLOG NI BOLEH ?

Papa Ben jugak pernah review blog ni satu masa dulu. Tu pestime dia review blog macam tu dan seterusnya dia buat untuk blog-blog lain pulak beberapa kali lepas tu. Masa ni memang "teruk" kena kritik sampai online users mencanak-canak. Ada sebab dia wat camtu masa tu. Dan macam mana jadi entri tu pun ada kisahnya. Hehehe~ Thanks papa Ben~ :)

Niena Pengembara Ilahi

Kak Ros~ Thanks kak Ros sebab letak feed blog saya juga kat blog dia. Ramai gak yang datang dari situ bila kak Ros update blog dia. Tapi sekarang ni kak Ros macam bizi sikit. Da lama dia tak update blog. Saya pun da kurang update sekarang kan? Err...

BEN ASHAARI: Aku nikahkan juga dua orang blogger ni kang !!

Errr... Papa Ben mengamuk masa ni. Tak percaya, pi tengok link tu!

! Erti Kehidupan...

Ujang. Hee~ Thanks Ujang sebab dulu dia ade letak blog ni dalam senarai musuh dia kat bloglist. Ahaha~ Dulu masa awal-awal blogging selalu gaduh ngan dia. Geng dengan Qaseh & kak Shida gi carik gaduh. Sekarang dia da kawen, dia da kurang bergaduh. Ahaha~

Dan yang lain-lain juga~ Thanks ye semua~

Sebenarnya dari entri ni, untuk yang baru start blogging tu, boleh la amek tips macam mana nak tingkatkan bilangan pembaca ke blog masing-masing. Sama ada kamu bertukar-tukar feed dan link dengan rakan blogger atau join mana-mana segmen blog dengan saksama. Saksama ok, faham kan?

*Saksama tu ape ek? Err...*


Ada Sape-sape Nak Hosting Blog Percuma???

Salah seorang kawan saya tengah buat contest ni.

Dia buat sempena nak sambut birthday dia pada 21 Februari ni. Tak lama lagi tu kan~ Kalau ada yang berminat nak dapatkan hosting percuma untuk blog masing-masing, boleh lah join kan?

Laman web dia,
www.pengendaliblog.com
 buat peraduan "
Saya Nak Hosting Percuma Pengendali Blog
" ni bermula pada 7/2/2012 sehingga 20/2/2012. Pemenang pulak akan diumumkan pada 21/2/2012 nanti.

Hadiah yang ditawarkan adalah sebuah hosting yang ditaja oleh
www.elfbytes.com
 selama dua tahun, bernilai RM 200!!! Hohoho~

Kalau nak tahu lebih lanjut tentang hadiah dan cara-cara nak join, boleh klik banner kat atas tu, ok~


Antara Perkara Yang Saya Benci...

Tumblr

Dosa-dosa hitam tidak terperi...
Memberati pundak bahuku ini...
Hanya istighfar yang selalu menemani...
Semakin hari ia semakin menghantui...
Dan air mata tidak pernah mahu berhenti...
Dengan persoalan jauh di dasar hati...
Adakah keampunan buatku dari Illahi?


Bila Kamu Sorang-sorang...

Picture by
From here, the fight will be your own.
 on tumblr

Tanya diri sendiri, kamu ada jawapannya...


Bukan Wordless Lagi... Tapi Speechless...

Sumber:
Ida Sumie
 di FB

"Mohon jasa baik sahabat2 semua untuk tolong sebarkan.. He's been missing for 3 days. Keluarganya dah macam saudara saya sendiri. Mohon doakan keselamatan beliau dan agar segera ditemui. Terima kasih kepada semua yang sudi membantu."
 -
Ida Sumie

Moga encik Rusman bin Karnadi dijumpai semula oleh keluarganya...

P/S:
Tak dapat nak komen kat FB, hanya mampu Like sebab akaun kene limit.


Cerpen: Cinta dan Rindu Ini Pun Bersatu

Aku cintakan dia.

Sejak kenal dia di bangku sekolah rendah, aku selalu mencuri waktu untuk mengenali dia. Cinta dalam diam. Dia tidak pernah tahu. Orang kata, cinta dalam diam itu menyakitkan. Sakit kerana kita tidak pernah berani untuk meluahkan. Namun, aku tidak langsung merasa sakit itu. Entah kenapa, aku rasa bahagia walaupun dia tidak pernah tahu.

Di sekolah, kawan-kawan menjadi tempat untuk aku bertanya tentang dia. Hampir setiap hari, ada saja soalan tentang dia. Seolah-olah segalanya tentang dia tidak akan pernah habis aku risik. Semakin dalam aku kenal dia, semakin banyak pula benda baru yang aku tahu tentang dia. Semakin banyak yang menarik hati aku tentang dia.

Kadang-kadang ada cemburu dalam hatiku, bila ramai yang menyebut-nyebut namanya. Bukan aku seorang, ramai juga yang menaruh hati pada dia. Malah melihat mereka dan membandingkan diriku dengan mereka buat aku rasa rendah diri. Mungkinkah dia akan memilih aku yang tidak punya apa-apa?

Sampai lah aku ke menara gading, aku masih ada dia dalam hati. Aku tahu, bukan kebetulan, seolah-olah dia ditakdirkan Allah untuk sentiasa ada dekat denganku.

Dan di situlah segala-galanya bermula.

***

"Aku rasa, dia membuatkan aku semakin dekat dengan Allah dan Rasulullah..." suaraku satu malam kepada rakan sebilikku, Nawal. Ketika itu, kami sedang mengulangkaji pelajaran. Kertas terakhir untuk semester terakhir.

"Alhamdulillah...tapi kau senyapkan saja. Sampai bila?" Nawal seakan-akan tidak puas hati.

"Biarlah, sampai bila-bila. Sampai Allah tentukan masa yang sesuai," aku senyum segaris.

"Tapi Ulfah... Dah ramai sangat yang tanya ni, aku tak tau dah nak buat cerita. Tu Jasmir tu, dah banyak kali dah tanya-tanya tentang kau..." Nawal cuba memujuk.

"Kalau macam tu, cakap kat Jasmir aku dah berpunya. Hehehe..." aku tergelak kecil.

Nawal mengeluh.

"Tak baik mengeluh! Kau doakan la aku dan dia ada jodoh! Doa tu kan senjata mukmin..." aku masih dengan pendirianku.

"Tapi kau tak pernah bagitahu aku nama dia..."

***

Keputusan peperiksaan aku dan Nawal sama-sama cemerlang. Kami sama-sama menyambung pengajian di Asia tengah. Mengambil bidang yang sama juga, malah tinggal bersama lagi. Pernah terdetik dalam hatiku, mungkin Allah takdirkan aku dengan dia berkawan sampai mati.

"Ulfah..." Satu petang, Nawal memulakan bicara yang pernah kami bualkan satu masa dulu.

"Ye, sayangku..." Ya, aku sayang Nawal, sahabat terbaik yang pernah Allah anugerahkan padaku.

"Jasmir... Semalam dia tanya aku lagi."

Jasmir turut menyambung pengajian di sini. Malah ramai juga sahabat satu kampus dulu menyambung pengajian di sini. Mendengarkan kata-kata Nawal itu, membuatkan aku terdiam seketika. Jasmir masih menunggu rupanya.

"Dia tahu kau tak terikat lagi dengan sesiapa..." Nawal seolah-olah dapat membaca fikiranku.

"Nawal... Aku bakal diikat tak lama lagi, insya'Allah. Sampaikan pada Jasmir macam tu, ok?" pintaku sambil mencapai tangan Nawal. Tangan itu aku genggam erat. Penuh harapan.

"Betul?" Nawal merenung jauh ke dalam mataku.

Aku mengangguk sambil tersenyum bahagia.

"Alhamdulillah... Dengan dia?" Nawal bertanya lagi.

Melihat senyumanku, Nawal turut tersenyum bahagia.

***

"Maafkan aku Jasmir. Ulfah tak mungkin terima kau, dia bakal jadi milik orang lain." Nawal berjumpa Jasmir pada hujung minggu, ditemani seorang kakak senior.

"Siapa orang tu, yang bakal menjadi suami Ulfah? Aku teringin nak tahu..."

"Dia tak akan bagitahu. Aku dah puas bertanya sejak lama dulu lagi. Dia kata tunggu dah nak dekat majlis."

"Beruntungya lelaki tu... Bila dia akan bernikah?"

***

Gegar gempita di luar bangunan itu dapat dirasai hingga ke tempat mereka berkumpul. Bingit sekali bunyi muntahan peluru dan mortar antara dua pihak yang sedang bertelagah. Tiada siapa menyangka, Tanah Ratu akan menjadi sasaran pihak sebelah sana. Telah begitu banyak nyawa yang terkorban sejak perang bermula seminggu lalu. Dan hari ini, pihak sebelah sana semakin galak meluaskan kawasan serangan.

"Jasmir! Jasmir!" Nawal melaung nyaring apabila ternampak kelibat Jasmir dalam kumpulan orang ramai. Lelaki itu menoleh. Bersusah-payah dia membolosi orang ramai untuk menghampiri Nawal.

"Kau nampak Ulfah kat mana-mana?" tanya Nawal apabila Jasmir berada di hadapannya. Dahi Jasmir berkerut.

"Kenapa Ulfah? Dia tak ikut bersama kau tadi?"

"Tak, aku dari perpustakaan terus ke sini."

"Ulfah kat mana masa tu?"

Nawal menggeleng dan mengangkat bahu. Seketika suasana bingit apabila kedengaran bom meletup kuat. Sekali lagi bangunan itu bergegar. Lebih kuat gegarannya dari sebelum ini. Riuh rendah suara orang ramai menduga-duga itu angkara pengebom berani mati kerana bangunan yang meletup adalah kubu pihak sebelah sana yang letaknya tidak jauh dari sini.

"Jasmir!!! Nawal!!" Suara garau seorang lelaki menjerit memanggil nama mereka berjaya mengalahkan suasana riuh-rendah di sekeliling. Seraya mereka berdua menoleh ke arah pemilik suara. Saifullah kelihatan cemas. Bajunya hilang warna disaluti debu pasir. Keringat di wajah menunjukkan Saifullah bergegas ke sini entah dari mana-mana.

"Jasmir, Nawal... Ulfah... Ulfah..." Saifullah tercungap-cungap.

Nawal membuntang biji mata. Entah kenapa hatinya rasa tidak senang. Seolah-olah sesuatu yang buruk telah menimpa sahabat baiknya itu.

"Kenapa Ulfah, Saifullah???"

***

Nama dia Syahid...
Aku cinta dan rindu Syahid, ya Allah...
Pertemukan aku dengannya...

Tulisan terakhir dalam diari Ulfah yang ditemui di sebalik runtuhan bangunan itu terasa bagai mencarik-carik hati Nawal yang membacanya. Jasmir terduduk di situ juga.

Ulfah telah pergi beberapa hari lepas.

Cinta dan rindu pada mati syahid di jalan Allah selama ini akhirnya termeterai sudah.

P/S I:
 Dah lama tak menulis cerpen. Maaf kalau ia bukan kisah cinta romantis.

P/S II:
 Dan aku tidak meminta kamu menjadi orang lain...cukuplah kamu menjadi hamba Allah yang patuh...


Cici Merajuk Sebab Dia...

Semalam ke Batu Pahat, amek dak cumil kat dalam video tu.

Salah seorang sepupu ada bagi link untuk tempah Persian Kittens kat area Batu Pahat dalam 3 minggu yang lepas. Belek satu-satu gambar (ade 13 ekor baby cats dari 3 ekor mak kuceng), terjatuh hati kat dia ni pada pandangan pertama. Terus PM owner dia. Masa tu owner dia suggest yang lagi sekor, yang mulut bising sikit katanya. Kaler yang tu dia kata terang sikit. Masa tu da konfius, nak pilih dia ke yang lagi satu tu. Last-last, amek dia jugak. ^_^

Cane tak jatuh hati beb... Muke cam merayu-rayu mintak orang pilih dia... =.= (dia yang dalam bowl)

Jauh jugak perjalanan, singgah UTHM dalam sejam, temankan housemate buat kerja dia. Then ke Parit Besar. Rumah owner dia betul-betul dekat papan tanda Parit Besar tu. Hahaha~ Sampai je terus tengok kucing-kucing. Da besar-besar semua. Dari 13 ekor tinggal 6 ekor je lagi. Yang lain sume owner baru da amek.

Kul 1 pagi baru sampai rumah balik. Sampai umah, Cici menderam. Masa tu dak cumil ni duk atas bahu housemate. Saya amek Cici bawak jumpa dia.

"Cici jangan marah tau, ni kawan baru."

Cici menderam.

"Ala Cici... Nanti kawan la..."

Cici menderam lagi sekali.

=.=

Ok, pagi ni tak tahu Cici da pergi mana, merajuk bawak diri lettewww.


Eh, Ustazah! Special Edition : Romantis

Hari ni,
ustaz Fakhrul
 balik lewat. Ustaz rasa penat sangat lepas seharian bekerja. Ustaz bagi salam kat depan pintu rumah, tapi takde sape yang menyahut. Mungkin isteri ustaz tengah tidur. Jadi ustaz pun baring kat depan pintu rumah. Sambil-sambil merenung dada langit yang kelam dihiasi bintang-bintang malap, ustaz berzikir memuji kebesaran Allah.

Dinihari tu, isteri ustaz terbangun awal. Terkejut tengok kat sebelah dia, ustaz takde.

Fasihah
: Eh, mana suamiku? Belum balik lagi ke?

Fasihah
 bangun dari tempat tidur, dan menjenguk ke luar rumah.

Fasihah
: Subhanallah!

Segera
Fasihah
 membuka pintu rumah apabila terpandang ustaz sedang memejam mata sambil berzikir.

Fasihah
: Abang, maafkan Seha. Seha tak sedar abang da balik. Nape abang tak kejutkan Seha?

Ustaz Fakhrul
 menggeleng kepala dan tersenyum sambil memandang wajah isterinya yang sempurna. Rasa tenang di hatinya.

Ustaz Fakhrul
: Abang tak sanggup kejutkan isteri abang. Kesian Seha da penat seharian uruskan rumah.

Fasihah
: Lain kali jangan buat macam ni lagi tau, jom masuk. Seha hidangkan makanan.

Lengan
Ustaz Fakhrul
 dipaut, dan mereka masuk ke dalam rumah bersama-sama.
Fasihah
 menghidangkan makanan untuk suaminya. Rasa bangga di hatinya dapat menyediakan makanan buat suami yang bergerak kerja untuk Islam. Baginya, suaminya pejuang agama. Moga ada pahala yang Allah kurniakan untuknya.

Fasihah
: Abang makanlah, Seha temankan abang makan.

Ustaz Fakhrul
: Seha tak makan sekali?

Fasihah
: Takpe, Seha rasa bahagia temankan abang. Memandang abang tak buat Seha rasa jemu.

Fasihah
 mula menyuapkan makanan ke mulut
Ustaz Fakhrul
. Dia sendiri tak nak makan selagi mana suaminya belum kenyang.
Ustaz Fakhrul
 terharu dilayan bagaikan raja oleh isterinya. Ustaz terus mengunyah dan tersenyum. Seolah-olah itulah makanan paling lazat di dunia.

Ustaz Fakhrul
: Seha sayang, boleh abang suapkan sikit makanan ni untuk Seha?

Fasihah
 malu-malu, tapi menjamah juga makanan yang disuapkan oleh suaminya setelah membaca bismillah.

Fasihah
: Masya Allah! Abang, maafkan Seha. Seha tak sedar makanan ni terlalu masin. Seha lupa nak rasa dulu sebelum hidangkan kat abang. Maafkan Seha.

Ustaz Fakhrul
: Air tangan isteri abanglah yang paling lazat kat dunia ni walau ape pun rasanya.

Ustaz Fakhrul
 terus senyum dan mengunyah makanan.
Fasihah
 kesal dengan kelalaiannya. Lebih dikesalkan, suaminya tak pernah marah padanya, membuatkan dia malu dan rasa amat bersalah.

Ustaz Fakhrul
: Nape monyok ni? Abang ikut sunnah Rasulullah s.aw, Seha tak gembira?

Fasihah
: Subhanallah, abang. Tentulah Seha gembira, tapi Seha rasa bersalah sangat pada abang.

Ustaz Fakhrul
: Dah, dah. Jangan rasa bersalah dah, sape nak cucikan tangan abang kalau Seha duk monyok sampai Subuh? Kita nak romantik-romantik dengan Allah lak lepas ni~

Fasihah
: Ehe...mari sini Seha bersihkan.

Selepas makan yang dikira sahur itu, mereka solat Subuh berjemaah.

Masya Allah, romantiknya Rasulullah, pemimpin ummat dengan isteri-isteri baginda s.a.w. Kisah di atas adalah antara salah satu kisah rumahtangga Rasulullah s.a.w dan Aisyah r.a. yang diceritakan dalam banyak versi. Mudah-mudahan kita tergolong dalam mereka yang mengamalkan sunnah Rasulullah s.a.w dalam kehidupan harian kita. Menjelang Maulidur Rasul yang bakal tiba, moga semakin banyak selawat yang meniti di bibir kita dalam hari-hari yang akan datang.

P/S:
 Bagi yang baru mengikuti Eh, Ustazah!,
ustaz Fakhrul
 adalah sahabat sekerja ustazah dalam slot ni. Kali ni, dia jadi watak utama untuk disesuaikan dengan topik. Moga ada manfaat. Salam Maulidur Rasul.


Entri Ini Perlu Dibaca Dua Kali

These cherry blossoms
 by =winona-heart on deviantART

Allah...

Ini ujian Mu bukan?

Dan aku kira, seeloknya aku menjauh dari semua itu untuk memelihara hati...agar aku tidak bersangka-sangka...dan yang lain-lain juga tidak bersangka-sangka denganku jika aku tersilap langkah dalam mata begitu ramai manusia melihat tindakanku...

Jika manusia sudah tidak sudi memandangku, hanya pandangan Mu yang aku harapkan...

Mohon petunjuk hanya dari Mu ya Allah...

P/S:
 Jika tadi kamu-kamu baca dari sudut pandangan saya, baca sekali lagi untuk diri sendiri pula... :')


"Jaga Jarak!"

Lokasi: Kem Pembentukan Jawatankuasa Kolej Mahasiswa

"Ok, kamu semua boleh mula berbincang dalam kumpulan sekarang." Komandan kem memberi arahan kepada para peserta.

Kami bergerak membentuk kumpulan masing-masing. Semua duduk dalam bulatan kumpulan yang telah dibahagikan daripada awal. Dalam asyik berbincang, kadang-kadang mata terlepas pandang.

"Dik, jaga jarak ye..." Salah seorang kakak fasi menyentuh bahu dan menyampaikan pesan.

Saya menoleh ke belakang. Subhanallah, istighfar kemudian mengiringi. Dekatnya belakang saya dengan seorang peserta lelaki dari kumpulan sebelah. Masing-masing sibuk berbincang hingga terabai akan peraturan yang satu. Saya mengengsot ke hadapan sedikit.

Menjarakkan diri.

*****

Lokasi: Perjumpaan Mahasiswa/i Sabah Sarawak di Masjid Ar-Rahman

Hanya Amirul seorang muslimin yang duduk di kalangan sahabat muslimat yang lain ketika itu. Dia nampak biasa saja. Muslimat yang lain juga nampak biasa saja. Berbual dan berbincang hingga mengawang-awang tangan.

Resah di hati saya dapat dibaca oleh seorang kakak sekampus. Wajah saya masam mencuka melihat apa yang berlaku di hadapan mata sendiri. Muslimin tidak begitu menjaga batas pergaulan. Duduk terlalu rapat dengan muslimat lain. Namun masing-masing seperti tidak merasakan perkara itu salah.

Hinggalah sampai saat hendak memilih keputusan...

"So, kita nak buat bengkel ke tour ni???" tanya Jamilah.

"JAP! Jarak sikit please..."

Saya sudah tidak mampu bertahan.

*****

Lokasi: Mesyuarat Jabatan Majlis Perwakilan Mahasiswa

Ketika kami sedang menanti kata putus ketua jabatan, salah seorang kakak Majlis Tertinggi datang menghampiri kumpulan kami. Mendengar seketika perbincangan kami.

Tiba-tiba, kakak itu bersuara...

"Eh, kenapa jauh sangat korang ni?"

Kami hanya tersenyum...

*****

Lokasi: Padang, Hari Sukan Kolej

"Hei, you dah jumpa Abu?" Lim mendekat.

Saya menggeleng. Kawan sebelah turut menggeleng.

"Aiyaaak...kenapa tak jumpa lagi??" Lim sudah berada di hadapan kami.

"Opsss...dekatnya Lim..." pintas kawan sebelah apabila merasakan Lim terlalu hampir.

"Ops, sorry, sorry..." Lim menjauh sedikit, membina jarak yang lebih selesa.

"Abu tengah rekodkan nama peserta tadi, lepas ni la jumpa dia."

*****

Membelek balik gambar-gambar ketika Minggu Ketiga Akademi Nasyid di Sri Pentas. Gambar-gambar bersama Hafiz Hamidun.

Ada beza sedikit dengan gambar-gambar orang lain yang turut bergambar dengan Hafiz.

Kumpulan yang ini menjaga jarak dengan bukan mahramnya.

*****

Rindu ayat itu... "Jaga jarak!"

P/S:
 Kerana itu, moga yang mengenali faham kenapa sesetengah perkara itu tidak sama dengan yang lain.


Jodoh Saya Bukan Dengan Dia

Dia gegirl...

Nama dia Gegirl.

Tuan dia letak nama tu. Antara 13 ekor tu, bulu dia paling kembang dan paling cantik. Tapi masa kecik ni, tuan dia tak nampak lagi perbezaan dia dengan adik-beradik yang lain. So harga dia dengan Tinny sama je. Hehehe.

Hari tu, masa saya ke Batu Pahat amek Tinny, Gegirl pun ade. Dia da jadi sangat-sangat kembang. Jalan pun terkedek-kedek sebab kaki pendek. Hahaha~ Actually bukan kaki pendek, tapi nampak pendek sebab bulu da kembang satu badan. =.=

Gegirl yang dekat pintu, cer cari mana satu Tinny~ :p

Gegirl yang dekat pintu tu. Yang macam hantu. Err... Hari tu tuan baru dia tak amek dia lagi. Tapi hari ni nampak tuan baru kunun tu komen kat gambar dia, tanya Gegirl ni da tolak kat sape. Hoh??? Dia tak jadi amek ke??? Then owner kucing-kucing ni gitau, Gegirl da dibeli orang lain sebab yang nak beli hari tu tu tak datang amek. Lorhhh... Kalo saya tau, baik saya amek terus hari tu. =.=

Gegirl tido

Dan hari ni bila saya belek-belek balik album diorang, harga Gegirl da dinaikkan. Hehe, mungkin owner dia fikir balik ape yang saya dan housemate gitau dia masa datang ke rumahnya hari tu. Ye lah, Gegirl terlalu cantik. Bila harga dia da dinaikkan, saya rasa cukup berbaloi (walaupun saya rasa patut naik lebih lagi).

Takpe lah... Bukan jodoh saya dengan Gegirl ituuu.

Jodoh saya dengan
Tinny
 saje kan.


Kamu Yang Aku Tinggalkan...

Cherry Blossom
 by ~TheGroundIStandOn on deviantART

Wahai kamu...

Aku akui aku tidak pernah mengambil tahu akan perasaan kamu yang semakin menyepi. Kamu yang aku rasakan semakin menjauh pada satu kisah perjalanan yang bernama kehidupan. Entah kenapa aku rasakan kerenggangan itu yang sedang berlaku. Berlaku pada hati-hati kita biarpun kamu dan aku hakikatnya sentiasa dekat.

Hari ini...

Malam ini...

Aku tercuit akan satu rasa yang mahu memanggil kamu kembali kepadaku. Kembali berdiri disampingku dan terus berjalan ke hadapan bersama-sama denganku. Tidak sesekali aku mahu kamu pergi lagi, walau aku keliru akukah yang meninggalkan atau aku yang ditinggalkan. Kerana kadang-kadang kamu datang menghampiriku apabila hatiku diuji Tuhan, dan kamu menghilang setelah aku berhasil kamu bahagiakan.

Kamu...

Kembalilah kepada aku yang memerlukan kamu dalam hidupku. Tanpa kamu, tidak mungkin aku berada di sini hari ini. Tanpa kamu, aku tahu aku tidak mampu bangun kembali bila aku terjatuh dek tersadung batu ujian. Tanpa kamu yang terlalu aku rindui, aku dapat rasakan hidup ini ada lompang yang tidak terisi walaupun hari-hariku penuh dengan gelak tawa dari teman-teman.

Kamu yang aku tinggalkan...

Hari ini aku panggil kamu kembali...

Kembalilah...

Wahai diriku yang dulu...


Kempen Itu... Setahun Yang Dulu...

Kempen Kami Tak Sambut Hari Valentine~

Klik
SINI
 untuk naik mesin masa, kembali ke setahun yang lalu...

P/S:
 Sekadar mengimbau kenangan...dan segala yang dihadapi sepanjang berkempen...


Nak Perfect Iman?

"Tidak sempurna iman seseorang itu, sehinggalah dia mengasihi saudaranya, seperti mana dia mengasihi dirinya sendiri."

(Hadith Riwayat Bukhari dan Muslim)

P/S I:
 So touching... T_T

P/S II:
 Ini antara aspek-aspek kesempurnaan iman, ada lagi yang lain untuk kamu teroka...


Perli Spontan #17

Aku tau la nkoo da bergeli-geli dengan nurse lawa


Pilihan Luar Biasa Dari Yang Luar Biasa

Picture by
trybeingme
 on tumblr

Kadang-kadang, bukan kita yang menolak.

Kita sudah terlalu banyak kali mencuba. Namun semuanya tidak seperti yang kita harapkan. Akan tetapi, tidaklah kita menyalahi takdir yang menentukan kegagalan. Kerana Allah Maha Tahu mana yang lebih baik untuk sekalian hambaNya.

Maka apabila ditanya kenapa tidak memilih yang biasa orang lain pilih, jawapannya hanya yang satu itu. Kerana Allah telah mentakdirkan begitu setelah berusaha selama ini. Bukan lah maksudnya usaha selama ini dirasakan sudah cukup lalu berhenti memilih yang biasa orang lain pilih.

Tapi kerana sekarang ini juga kita sedang berusaha untuk menjadikan yang luar biasa ini lebih luar dari kebiasaannya. Pandanglah dengan mata hati, setiap jalan dalam kehidupan seorang hamba itu adalah dalam tangan Penciptanya. Maka setelah Dia berikan jalan untuk dipilih, haruskan langkah kaki menjadi lemah longlai apabila dilanda badai?

Tiada daya dan upaya juga melainkan dengan kekuatan dari Allah.

Kalau diselusuri jalan yang berliku ini, pasti akan terpacul dari dalam hatimu, oh, seperti kisah yang satu itu.

Nah, kisah ini bukan lah terlalu luar biasa.


Ramai Yang Baik-baik...

Kita ada ramai kawan.

Kawan-kawan kita ada macam-macam perangai dan sifat. Semuanya berbeza-beza. Ada yang suka buat lawak, ada yang suka mengambil berat, ada yang jenis pendiam, ada yang jenis kecoh, pendek kata macam-macam lah kan.

Kadang-kadang ada yang sangat-sangat indah budi pekertinya. Sangat baik hatinya. Sangat elok akhlaknya. Setiap tingkah dan tutur katanya menyejukkan hati kita. Rasa bersyukur dikurniakan kawan-kawan sebegitu oleh Yang Maha Pemurah.

Buat kita rasa nak jadi macam mereka.

Sampai kadang-kadang timbul rasa gusar dalam hati.

Mampukah kita jadi sahabat terbaik untuk sahabat kita?

P/S: Rasulullah s.a.w tentunya sahabat terbaik kepada sahabat-sahabat baginda.


Saat Macam Ni, Sejuk Hati Tengok Header Dia...

http://applehijaulife.blogspot.com

Stress. Rimas. Bosan dengan keadaan.

Lalu digerakkan tetikus menghampiri barisan bookmarks.

Bukak dashboard blog, ada komen dari dia. Dari situ, saya menjenguk blog empunya komen. Subhanallah. Rasa diri sendiri kena tegur oleh Tuhan. Tajuk blog dia yang keluar bila klik button 'Join This Site' saja da buat hati tersentuh.

Indah kan cara Allah tegur kita?

Alhamdulillah...

Jenguk-jenguk la blog comel adik ni kat
SANA
.

Moga semua orang turut rasa bahagia.


Save As Draft Aje La

Picture by
marina220990
 on tumblr~

Entah nape mood menulis sekarang ni da berkurangan.

Cemburu jugak tengok kawan-kawan lain menulis dan berblogwalking. Kadang-kadang da taip hampir separuh jalan. Bila tinggal kejap untuk buat benda lain, datang balik nak sambung, terus takde mood da. Da hilang semangat nak taip panjang-panjang. Last-last, save as draft aje la. Macam entri Eh, Ustazah! tadi. =.=

Cane ye nak dapat semangat menulis macam dulu balik? Nak sangat-sangat menulis macam dulu. Setiap masa ada je benda nak ditulis, ade je yang tercetus kat fikiran tu isu-isu yang nak dimasukkan ke dalam blog. Sampai kena perli dengan kawan-kawan...

"semua benda nak masuk blog"

"hati-hati bercakap weh, kang masuk blog kang"

"ko tak nak masukkan dalam blog pasal ni?"

"haa...ni ko leh masukkan dalam blog"

"cool blog satu?"

=.=

Rindu semangat yang da hilang. Seriously, bila rasa nak aje, baru jenguk blog. Bila mood tu datang, baru nak baca entri kawan-kawan. Kalau tak, tengok tajuk je la kat sidebar tu. Malah, jari jemari dah malas nak mengomen. Just baca dan klik like. Kalau takde button like, baca entri dan kemudian pangkah. Maaf sebab tak komen. Huhuhu.

Cane ni? Cane ni???

Da banyak kali saya tulis entri macam ni kan?

Bosan tak, bosan tak?

Gggrrr...

P/S:
 Ape? Tumblr? Pun da senyap... Err...


Semua Nak Yang Baik-baik Aje

peaceful ending
 by *arbebuk on deviantART

Kita selalu baca doa tu selepas solat.

Malah dalam event dan majlis-majlis tertentu pun, doa tu mesti jadi penutup dalam himpunan doa-doa yang dibaca. Tak boleh tak, doa tu tak boleh miss. Kalau termiss rasa macam pelik aje doa yang dibaca. Rasa macam tak lengkap.

"Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab api neraka."

[al-Baqarah: 201]

Kebaikan di akhirat tentulah mahu
meraih syurga Allah
, manakala azab neraka itu adalah segala bentuk
hukuman Allah dalam neraka
 yang semahu-mahunya kita jauhi. Kebaikan di dunia tu pulak macam mana???

Ini perkongsian dari salah seorang kakak yang join usrah Purple Circle hari Rabu minggu lepas tentang 7 kebaikan di dunia yang semahu-mahunya kita perolehi:

Hati yang sentiasa bersyukur

Bersyukur dengan setiap nikmat yang Allah bagi, tak kiralah Allah bagi banyak atau sikit. Kerana setiap hamba Allah itu ada rezeki masing-masing dalam pengetahuan Allah.

Pasangan yang soleh dan solehah

Isteri dan suami yang taat pada Allah dan Rasul, lebih mencintai kedua-duanya berbanding perkara lain di dunia. Jika isteri kamu lebih mencintai Rasulullah s.a.w, sebagai lelaki, cemburukah kamu wahai suami? Jika ya, kamu sungguh suwwitt!

Anak yang soleh dan solehah

Dari perkahwinan yang diredhai Allah, kehadiran anak-anak yang soleh dan solehah hasil didikan kamu akan membantu kamu di akhirat kelak. Insya'Allah doa-doa anak soleh dan solehah untuk ibu dan ayah yang telah dijemput Illahi adalah antara tinggalan dunia yang paling berharga.

Harta yang halal

Dari kerja yang halal dan diredhai Allah. Setiap langkah dan tindakan dalam usaha mendapatkan harta itu, jika diniatkan kerana Allah dan bukan dari perkara-perkara yang mengundang dosa, insya'Allah ada keberkatan di dalamnya.

Persekitaran yang baik

Sahabat-sahabat, jiran-jiran, tempat belajar, tempat kerja, masyarakat sekeliling yang baik-baik, insya'Allah akan membentuk diri kamu berkeperibadian baik juga. Negara yang aman damai dan rakyatnya yang takut pada Allah kerana taqwa, siapa tak nak?

Kefahaman dalam agama

Tafaqquh fid din. Kefahaman dalam agama sangat penting untuk menjalani kehidupan seharian. Kamu yang faham agama akan membantu memberi kefahaman kepada orang-orang di sekeliling kamu pula. Hanya yang benar-benar faham agama akan patuh pada perintah Allah dan meninggalkan segala laranganNya.

Umur yang berkat

Berapa umur kamu sekarang? Ke manakah umur yang sebanyak itu telah kamu gunakan? Umur yang sebanyak itu tidak dapat diputar balik ke jumlah yang lebih sedikit. Ia akan semakin bertambah, tetapi usia kamu di dunia akan semakin berkurang. Maka, ke mana sepatutnya sisa umur yang tinggal itu kamu bawa?

Selama ni kita baca aje kan, tanpa menghayati sedalam-dalamnya maksud doa tu. Insya'Allah lepas ni tanamkan niat untuk mendapatkan segala kebaikan kat atas tadi. Moga Allah Yang Maha Pemurah bermurah hati untuk memberikan kita segala kebaikan yang diinginkan manusia.

P/S
: Kita tak tahu bila kita akan mati.


Syoknya Kahwin... Hewhew!

Video ini ingin memaparkan bahawa ISLAM tidak melarang hubungan intim antara lelaki & perempuan bukan muhrim dengan syarat mesti diikat dengan tali pernikahan yang penuh dengan BARAKAH & REDHA ALLAH S.W.T. Moga video ini tidak salah tafrsirkan ianya bertujuan untuk berdakwah & mencari Redha Allah S.W.T semata.. Selamat menonton, semoga terhibur...

P/S:
 Jalan cerita agak kaku, namun satu percubaan yang baik... Keep it up!


Terkejut Dapat Bungkusan Dari Kedah

Tengahari tadi...

Masa tengah nak update pasal
Cici dan Tinny
 tu, tiba-tiba dengar bunyi motor menderum masuk perkarangan rumah. Dalam hati dah dapat mengagak, tu mesti abang posmen. Terus capai tudung dengan kot labuh. Posmen tu mendekat ke depan pintu rumah *dekatnye lahhh =.=*.

"Ye?" sepatah perkataan yang lebih kurang membawa maksud "Ade ape-ape bungkusan ke?"

Abang posmen menunjukkan satu bungkusan sampul surat besar.

"Betul tak nama ni?"

Saya membaca nama pada sampul surat.
Eh???

"Aha, betul..." seraya menyambut huluran sampul surat. "Terima kasih."

Bila abang posmen da berlalu pergi, saya kunci semula pintu pagar dan menutup pintu. Jeling-jeling setem, nampak cop Pusat Mel Alor Setar, Kedah, Malaysia. Dalam hati meneka-neka, sape la pengirim bungkusan ni. Takkan t-shirt KBU da siap kot???

Then, saya buka sampul surat tu. Nampak t-shirt labuh muslimah kaler pink. Comel sangat. Tapi saya mana ade tempah t-shirt online. =.=

Saya keluarkan t-shirt, then nampak pulak keychain tu. Keychain Sunah Sakura handmade. Ok, da boleh agak sape bagi. Da hilang rasa blurr dan terkejut. Hee~~~

Pinkishnyewww~~~

Terima kasih awak yang bermurah hati mengirimkan semua ni~ Sayang awak~~~ :)


Untuk Kamu Yang Mendoakan Saya

Forgotten Memories
 by *WiciaQ on deviantART

Hari ini...

Hati saya tergerak untuk mencari tentang kamu. Entah kenapa, saya tidak tahu. Namun saya terkejut bila mendapat tahu, kamu ada blog juga. Segera saya klik link itu. Blog kamu masih baru. Dan saya lihat blog kamu baru sahaja dibuka bulan Julai tahun lepas, dan kembali menyepi pada bulan September tahun yang sama atas urusan kerjaya.

Saya baca satu persatu entri yang kamu published. Saya dapat rasakan, kamu buat blog itu bersebab. Iya, entri-entri terawal itu tempohnya beberapa hari sahaja sebelum tarikh lahir saya. Dan semakin dekat dengan tarikh keramat itu, jantung saya semakin berdegup kencang.

Dan di situ...

Sehari sebelum tarikh lahir saya, ada satu entri dari kamu. Rupa-rupanya kamu mengikuti blog saya. Tapi itu tidak terlalu mengejutkan buat saya, kerana kamu pernah cuba menegur saya di Facebook yang menyebabkan saya terus meletakkan kamu dalam senarai Block List. Maafkan saya kerana terlalu takut pada kamu dan kenangan lama.

Ya, itu sejarah lama yang terlalu hitam.

Sejarah itu yang menjadikan saya dan kamu insan yang berdiri hari ini. Sejarah itu, biarlah terlipat saja dalam memori yang paling dalam. Tidak usah kita kenang lagi. Dan saya maafkan kamu untuk segalanya, seiring dengan itu, saya juga memohon kemaafan dari kamu atas segala yang telah berlaku dulu. Semoga kamu memaafkan saya, kerana Allah tidak akan mengampunkan dosa saya yang membawa kamu bersama-sama ke kancah dosa tanpa kemaafan dari kamu.

Naudzubillahi min zalik.

Alhamdulillah, dari entri itu dan blog kamu, saya percaya kamu sudah menjadi lebih baik dari sebelum ini. Semoga kamu terus berjaya dalam kehidupan kamu, di dunia juga di akhirat kelak. Teruskanlah langkah kaki kamu ke hadapan tanpa perlu berpaling lagi. Kini haluan kita berbeza. Moga Allah redha.

Syukur saya panjat ke hadrat Illahi atas apa yang saya temui hari ini. Semoga kamu istiqamah. Ameen...

P/S:
 Segala puji bagi Allah yang memberi kita segala rasa...


Video Main Ekor

Tajuk macam semacam aje kan... Gulpppp!

Video ni sebenarnya terlambat publish.

Tapi takpe, publish jugak lah... Sebab
Cici rindukan Tinny
. Bagi dia tengok video ni untuk lepaskan rindu dendam.

P/S:
 Cici ke tuan Cici yang rindu??? <--- Jangan tanya soklan ni... Hahaha~


Walaupun Begitu, Aku Tetap Doakan...

Picture by
stupid-bottle
 on tumblr

Ya, itu hak kamu...

Mungkin kamu segan kerana umur kita akhirnya sama untuk beberapa bulan, malah tidak mungkin pula kamu tidak mahu doa daripada semua pada hari yang istimewa buat kamu.

Itu tetap hak kamu...

Untuk apa pula aku berkecil hati, itu tetap hak kamu...

Maka untuk itu, walau bagaimana pun yang berlaku, aku tetap mendoakan kamu. Biar bukan hari istimewa buat kamu, hari-hari yang terus berlalu dan hari-hari yang mendatang, insya'Allah doaku tetap ada buat kamu.

Untuk kamu sahabatku...

Moga semuanya dipermudahkan di dunia dan juga di akhirat oleh Dia yang menjadikan kamu lahir ke dunia pada tarikh itu, dan segala kebaikan itu untuk kamu.

Ameen...


Wordless Wednesday #47 : Saya Jatuh Cinta

LangitIlahi.com


Wordless Wednesday #48 : Cinta Itu...

Picture by
khazinatulasrar
 on tumblr

P/S:
 Selamat menunaikan solat...


Wordless Wednesday #48 : Tinny Dalam Memori

Tinny mucuk

Nape Tinny dalam memori? Baca
SINI
 untuk kisah selanjutnya...


Wordless Wednesday #50: Wordy Actually

and

please admit that you don't really know me


Yang Datang dan Tidak Pernah Pergi...

Picture by
lovequotesrus
 on tumblr

Tentang sahabat lagi?

Yup, insya'Allah tidak akan pernah jemu saya kongsikan dengan kamu-kamu semua tentang persahabatan di blog ini. Kerana persahabatan itu adalah apa yang ada di sekeliling kita setiap hari. Orang yang mengatakan dirinya tiada sahabat juga belum tentu tiada sahabat, kerana dirinya sendiri adalah sahabat kepada dirinya, malah kucing kesayangan juga boleh menjadi sahabat terbaik biar ia hanya berlagak mendengar tanpa membalas apa-apa.

Pengalaman memberi kita buah fikir untuk dinilai. Apa yang berlaku di sekeliling kita boleh saja diterjemah walau pengertiannya hanya sedikit cuma. Kerana ada sesetengah perkara yang tidak kita fahami, mungkin sahaja tidak perlu kita fahami sampai bila-bila. Itu kata seorang papa yang baik.

Saya melihat dunia ini seperti kata-kata dalam gambar tumblr di atas. Kita punya ramai sahabat, sangat ramai sejak dari pertama kali kita melihat dunia. Dan ia terus bertambah dari hari ke hari biarpun kadang-kadang ia hanyalah sekadar atas senarai Friends di Facebook yang tidak pernah menegur kita sejak proses friend-request-approved-accepted.

Dan sepanjang hidup kita, ada sahabat yang pergi meninggalkan kita, ada sahabat yang terus bersama kita, ada sahabat yang telah lama kita kenal, ada sahabat yang  baru sahaja kita kenali beberapa jam yang lepas. Mana-mana antara mereka pasti ada yang buat hati kita senang dan tenang dengannya. Yang kita mahu kekal sampai bila-bila biarpun kita berubah laku.

Kerana apabila kita berubah laku, tidak kiralah kepada yang lebih baik atau yang sebaliknya, sahabat yang masih kekal dengan kita itulah yang benar-benar ikhlas dan jujur dengan persahabatan. Kerana dialah yang akan membangunkan kita bila kita rebah, dan dialah yang akan menjadi tiang sokongan jika kita mahu membina kehidupan yang lebih baik.

Kita pula, sahabat yang bagaimana kepada sahabat-sahabat kita?


Yang Tidak Pernah Peduli

"Zawir! Zawir!"

Namanya dipanggil dua kali. Zawir yang sedang mengetuai halaqah bersama muslimin yang lain di ruangan terbuka hadapan masjid itu mengangkat wajah. Pengisian jiwa terhenti seketika.

"Assalamualaikum..." ucap lelaki yang memanggil namanya sebentar tadi apabila tiba di hadapan halaqah.

"Wa'alaikumussalam Mijwad. Dari mana ni?" tanya Zawir, mewakili wajah-wajah muslimin lain yang sedang tertanya-tanya.

"Zawir... Aku dari kampung sebelah. Puak Yakee dah mula buat onar!"

"Apa??? Dah sampai kampung sebelah? Cepatnya!" Salah seorang ahli halaqah terkejut. Kata-katanya disambut oleh ahli halaqah yang lain. Hingar seketika ruang hadapan masjid.

"Macam mana boleh begitu cepat?" Dahi Zawir berkerut, namun wajahnya masih nampak tenang.

"Masuj! Masuj khianat!" balas Mijwad ringkas. Seraya kedengaran lafaz istighfar bergema di ruang hadapan surau.

Puak Masuj yang baru berhijrah ke kampung sebelah tiga bulan yang lalu rupa-rupanya ada agenda lain. Atau mungkin juga puak Yakee yang mencucuk jarum tanpa sedar. Selama ini puak Masuj bersungguh-sungguh mahu duduk bersama penduduk kampung sebelah. Beria benar mahu turut membantu membina pusat didikan anak-anak penduduk kampung. Tidak mengharapkan bayaran apa-apa, asalkan dibenarkan tinggal di situ. Pembelot bertopengkan kebaikan. Mungkin itu gelaran paling sesuai.

"Bagaimana keadaan sekarang?" tanya Zawir kepada Mijwad.

"Dah banyak rumah orang kampung musnah dibakar! Ramai dah terbunuh!"

"Mana pemuda?"

"Sebahagiannya sedang menentang, sebahagian lagi sedang bergerak ke sini."

***

Wajah penghulu kampung sebelah direnung lama. Permintaannya sebentar tadi sedang diterjemah di dalam minda. Berita terkini yang diperoleh, pusat didikan anak-anak penduduk yang terletak di hujung kampung telah menjadi kubu puak Yakee dan Masuj.

"Tok mahu saya ketuai operasi tu?"

"Iya, Zawir. Kalau kau mahukan bayaran untuk tu, aku akan usahakan. Asalkan kau bantu kami bina tembok pemisah." Tok Jasir mengharap. Cukuplah dia melihat kemusnahan yang dilakukan oleh dua puak musuh itu. Tidak mahu lagi dia membiarkan penduduk kampungya dibunuh kejam.

"Sesungguhnya ganjaran Allah itu lebih baik dari bayaran yang tok maksudkan. Beginilah, tok kerahkan pemuda untuk kumpulkan segala jenis besi, kita bina tembok tu bersama-sama."

Tok Jasir mengucap syukur. Zawir sedia membantu. Anak sahabat baiknya, arwah Falah, banyak menuruti sifat ayahnya, bekas penghulu kampung juga.

***

Qasim mendengus marah. Kasar sekali rengusannya. Sakit telinganya mendengar laporan dari Hulwan, malah lebih sakit hatinya apabila mendapat tahu Zawir yang dibencinya itu akan datang untuk menentangnya.

"Jahanam, Zawir!!! Siapa yang minta bantuan dia???" Qasim membaling kerusi. Bergegar kelas pusat didikan anak-anak yang kosong.

"Tok Jasir. Dengan beberapa orang pemuda." Hulwan membalas, biar perutnya kecut dengan tindakan ketua puak Yakee itu sebentar tadi.

"Bodoh!!!! Orang tua kutuk!!! Jaga lah kau nanti! Kau ingat aku takut???" Gertakan Qasim itu hanya kedengaran antara dia dan Hulwan.

"Tapi Qasim... Aku tengok tadi, tembok da tinggi..."

"Tembok???"

***

Sebahagian pemuda mengumpul kayu-kayu api, disusun elok sepanjang kaki tembok. Tembok dari longgokan besi-besi terbuang. Sebahagian lagi masih berusaha menambah ketinggian tembok. Semakin lama semakin tinggi. Hampir menyamai ketinggian dua puncak gunung yang menjadi kayu ukur.

"Zawir bangsat!!!"

Tiba-tiba sahaja kedengaran suara garau dari sebelah sana longgokan besi. Zawir yang sedang menyusun kayu api menoleh.

'Qasim...kau rupanya...'
 Ayat itu hanya disuarakan dalam hati apabila ternampak kelibat Qasim di sebalik longgokan besi.

"Akan aku robohkan semua ni!!!" Qasim mengugut. Di belakangnya para pengikutnya menyusul ketua mereka beramai-ramai. Semakin lama semakin hampir.

"Dengan nama Allah, bakar kayu api..." arah Zawir kepada para pemuda. Mereka menurut perintah.

"Hahaha! Kau nak bakar besi-besi ni, Zawir??? Bodoh! Mana mungkin!" Qasim mengejek. Sengaja dinyaringkan suaranya, biar para pengikutnya tidak lemah semangat.

"Dengan kehendak Allah, segalanya mungkin..." Zawir menjawab tenang.

"Allah, Allah, Allah! Itu saja yang kau sebut dari dulu!" Qasim tidak puas.

Zawir beristighfar. Sempat dia berbisik sesuatu kepada salah seorang pemuda. Pemuda itu mengangguk kemudian beredar. Qasim tercuit dengan perlakuan itu. Terlalu sibuk hendak menyerang mental musuhnya sejak kecil, hingga tidak sedar longgokan besi sudah membara kemerahan.

"Apa sajalah yang kau harapkan dengan Tuhan kau! Tengok sekeliling kau, aku dah musnahkan kampung ni sampai lumat! Mana Tuhan kau???" Qasim terkekek-kekek ketawa. Kemudian dia berhenti. Isyarat diberikan kepada para pengikutnya supaya bergerak ke depan, meruntuhkan longgokan besi.

"Tapi tuan..." ada di kalangan pengikutnya yang mula gundah.

"Pergi aku kata!!!" Sergahan Qasim segera dituruti. Mereka berlari ke arah longgokan besi yang membara. Namun tidak sampai beberapa meter, ramai yang rebah kepanasan. Keyakinan Qasim terganggu sedikit.

"Qasim... Bantuan Allah itu selalu dekat..." Zawir masih tenang menyampaikan pesan Rasulullah s.a.w. Ketika itu, dia sedang berdiri di sebelah alat besar dan pelik yang tidak pernah Qasim lihat selama ini.

"Arghhhh! Persetankan semua tu!!! Cepat robohkan tembok ni!" Qasim terus mengarah para pengikutnya. Mereka terpaksa menurut, takut mati dibunuh Qasim.

Dan ketika para pengikutnya semakin mendekat pada tembok besi, ketika itu jugalah cairan tembaga panas mencurah dari atas longgokan besi. Ada yang memercik dan membakar sebahagian puak Yakee dan Masuj. Mereka meraung-raung kesakitan.

Qasim tercengang-cengang.

"Apa yang..." soalannya terhenti di situ.

"Qasim yang tidak pernah percaya, itu beza kau dan aku! Janji Allah itu sentiasa benar, namun untuk orang-orang seperti kau, Qasim...yang membutakan mata dan memekakkan telinga atas segala firmanNya, hari ini membuktikan janji Allah itu haq! Allahuakbar!" Takbir Zawir disahut para pemuda muslimin.

Qasim terduduk.

Terduduk kerana dia sedar dia antara yang tewas. Terduduk kerana dia rasa seperti pernah berada dalam ketewasannya sekarang. Terduduk kerana dia tahu kata-kata Zawir itu benar.

Terduduk kerana dia pernah membaca semua itu dalam kitab akhir zaman.

Namun, dia tidak pernah peduli.

-------------------------------------

Mereka berkata: "Hai Zulkarnain, sesungguhnya Yakjuj dan Makjuj itu orang-orang yang membuat kerosakan di muka bumi, maka dapatkah kami memberikan sesuatu pembayaran kepadamu, supaya kamu membuat dinding antara kami dan mereka?"

Zulkarnain berkata: "Apa yang telah dikuasakan oleh Tuhanku kepadaku terhadapnya adalah lebih baik, maka tolonglah aku dengan kekuatan (manusia dan alat-alat), agar aku membuatkan dinding antara kamu dan mereka,

berilah aku potongan-potongan besi!" Hingga apabila besi itu telah sama rata dengan kedua (puncak) gunung itu, berkatalah Zulkarnain: "Tiuplah (api itu)". Hingga apabila besi itu sudah menjadi (merah seperti) api, dia pun berkata: "Berilah aku tembaga (yang mendidih) agar kutuangkan ke atas besi panas itu".

Maka mereka tidak bisa mendakinya dan mereka tidak bisa (pula) melubanginya.

Zulkarnain berkata: "Ini (dinding) adalah rahmat dari Tuhanku, maka apabila sudah datang janji Tuhanku, Dia akan menjadikannya hancur luluh; dan janji Tuhanku itu adalah benar".

Kami biarkan mereka di hari itu bercampur aduk antara satu dengan yang lain, kemudian ditiup lagi sangkakala, lalu Kami kumpulkan mereka itu semuanya.

[al-Kahfi: 94-99]

P/S:
 Maafkan saya, cuba mengisahkan ayat Allah dalam bentuk cerita, namun saya tahu saya tidak mampu menggambarkan masa depan itu dengan kata-kata yang mudah.


Aku Buat Silap, Kau Tengok Aje, Ok?

Kawan Senja
 by ~Bl4ckNinj4 on deviantART

Ape guna berkawan kalau memasing buat hal sendiri?

Kau, kau. Aku, aku. Aku buat silap, kau tengok aje, ok? Hurmm... Sekarang ni, susah nak carik kawan yang boleh tegur kita kalau kita buat silap. Lebih ramai yang nak kita terus buat benda yang Allah tak suka sebab diorang pun buat jugak. Kurang sorang yang buat dosa, buat diorang rasa tak best. Kang kurang penghuni neraka, terlebih-lebih pulak penghuni syurga.

Hoh??? Betul ke macam tu??

Haishhh. Sebab tu la korang berkawan kay? Sebab kalau dia buat silap, korang tarik tangan dia balik ke jalan yang betul. Kalau korang lak buat silap, dia tarik tangan korang lak. Kalau dua-dua buat silap? Orang luar yang tengok dan cuba tarik tangan korang...tapi kadang-kadang benda tu tak berhasil sebab dua-dua da terrrrkuat sangat dengan perbuatan mungkar. Tak nampak da benda tu tak elok. Masa ni, moga-moga Allah bukakan pintu hidayah untuk korang.

Tapi kan, mustahil takde terfikir langsung dalam akal dan hati dua orang kawan tu yang benda yang diorang buat tu tak patut diorang buat. Mustahil takde timbul langsung persoalan tentang benda tu berdosa ke tak. Sebab pe? Sebab da banyak sangat da ilmu leh dapat kat sana-sini. Dalam internet pun dari sebasic-basic pergaulan lelaki perempuan sampailah ke bunuh-membunuh, banyak je disebut kat sana-sini.

Cuma, letaknya kat manusia yang punya hati je lagi nak start bila n kat mana...

Berat tu tanggungjawab seorang kawan!

P/S:
 Bersyukurlah bila terfikir walaupun sedikit, itu maknanya hati kamu masih belum mati. Tapi ingat! Setakat terfikir sahaja, belum cukup!


Bahkan Baru Hidup 25 Tahun Pun...

Big old tree
 by ~oriontrail on deviantART

Sepohon kayu daunnya rimbun
Lebat bunganya serta buahnya
Walaupun hidup seribu tahun
Kalau tak sembahyang apa gunanya
Walaupun hidup seribu tahun
Kalau tak sembahyang apa gunanya

Kami berkerja sehari-hari
Untuk belanja rumah sendiri
Supaya Allah menjadi sayang
Kami berkerja hatilah riang
Supaya Allah menjadi sayang
Kami berkerja hatilah riang

Kami sembahyang fardhu sembahyang
Sunat pun ada bukan sebarang
Hidup di kubur yatim piatu
Tinggallah seorang dipukul dipalu
Hidup di kubur yatim piatu
Tinggallah seorang dipukul dipalu

Dipukul dipalu sehari-hari
Barulah ia sedarkan diri
Hidup di dunia tiada bererti
Akhirat di sana sangatlah rugi
Hidup di dunia tiada bererti
Akhirat di sana sangatlah rugi

- Sepohon Kayu - Saujana -

Selamat Hari Isnin! Mari bekerja sambil beramal!

P/S:
 Kadang-kadang lagu-lagu lama dan simple macam ni pun mampu buat hati kita gementar.


Beruntunglah Kiranya Kamu Memperolehinya...

picture by
be you not them
 on tumblr~


Biarpun Kita Pejuang...

Tidak bermakna kita tidak punya masa untuk kehidupan.

Ya, menjadi pejuang Islam dan pendakwah itu memerlukan banyak masa di luar daripada di rumah sendiri. Banyak tenaga digunakan untuk gerak kerja dakwah kepada masyarakat. Kesibukan itu mungkin saja hampir menyamai kesibukan Perdana Menteri, siapa tahu? Hinggakan masa tidur dan masa bekerja tertukar tanpa disedari.

Kerana pejuang Islam itu tidak mengenal erti lelah dan penat. Apa yang dirisaukan adalah matlamat akhir dakwah itu berbanding kesusahan yang dihadapi sekarang ini. Kerana lelah dan penat itu tidaklah terbandingkan dengan lelah dan penat Rasulullah s.a.w serta para sahabat pada zaman kegemilangan Islam dahulu.

Malah As-Syahid Imam Hassan al-Banna pernah berkata kepada para pejuang Islam, tanggungjawab yang ada itu melebih masa yang ada. 24 jam sehari seolah-olah tidak cukup untuk menyelesaikan segala amanah dan tanggungjawab di pundak bahu seorang pendakwah. Kerana pendakwah itu juga manusia biasa. Yang punya amanah lain juga selain berdakwah, sebagai seorang anak, isteri, suami, ibu, bapa, dan pelajar mungkin.

Menyedari hakikat itu, seorang pejuang sepatutnya bijak menyusun masa sendiri. Kerana tahu akan kesibukan diri di luar, sepatutnya amanah lain itu juga terjaga dengan baik.
Bukan hanya hebat di luar tetapi amanah lain terabai. Bukan hanya hebat dalam gerak kerja dakwah, tetapi hancur dalam gerak kerja rumahtangga. Bukan hanya hebat dalam merancang sentuhan hati, tetapi pinggan mangkuk seminggu terkumpul di sinki. Kononnya mantap berkata-kata dan berotak geliga, tetapi rumah sendiri bagaikan tongkang pecah!

Tidak sama sekali!

Pejuang Islam yang hebat itu hendaknya cemerlang dalam kedua-duanya. Kalau mampu buat kedua-duanya dengan baik, alhamdulillah...

P/S:
Sekadar coretan peringatan untuk diri sendiri juga.


Dah Sampai...

Alhamdulillah...

Da sampai ke destinasi yang dituju. Kampung halaman tercinta. Keluar dari arrival hall, nampak orang pakai baju kurung ijau. Mula-mula ingatkan tu mak, tengok sebelah dia tak jauh sikit, eh...mak pakai baju kurung biru tu. Rupa-rupanya adik bongsu saya da membesar dengan cemerlang sekali. =.=

Hantar adik gi tempat kerja dia, Ratu's Collection, sebelum gi beli barang dapur. Macam biasa lah tu. Setiap kali balik, mesti mak bawak keluar beli barang dulu, tak kiralah nkoo ngantok ke lapar ke penat. Hahaha~ Mak dengan bapak carik beras, tapi saya pulak merengek nak aiskrim. Semalaman tak jamah ape-ape, cuaca pulak panas, so tekak ni rasa nak makan aiskrim. Huhuhu.

Tengah nak belek-belek aiskrim kat kedai, mak panggil.

"Tu, nek usu~ Gi la jumpa dia." Mak menunjuk ke arah gerai kuih tak jauh dari mini market tu. Saya ternampak nek usu dengan cucu dia, Nazrul comel.

Menapak ke gerai kuih tu, ingat nak main cak-cak, tapi nek usu da nampak dulu.

"Ehhhhh, bila sampai?" tanya nek usu.

"Baru tadi..." saya bersalaman dan mencium pipi nek usu, kemudian bersalaman pulak dengan kawan-kawan nek usu kat situ.

"Bawak ape balik?" Sudahhhh... Start dahhh soklan cepu emas nek usu. =.=

"Takde papeeee~~~"

"Takde pape ke? Ingatkan ada bawak ape-ape berita gembira~"

"Takdeeee~~~"

Berbual-bual kejap, then sambung balik cari aiskrim. Sampai rumah, terkejot tengok Cumel da gemokkkk. Besar giler kuceng sekor tu. Tu la kesan bila da kena sunat. =.=

Disebabkan terlalu lapar, terus cedok aiskrim, sambil makan roti coklat. Telan karipap gak. Telan tapai dengan bingka ubi yang mak buat gak. Dah lama tak rasa semua tu. :')

Sekadar mengisi perut, sekarang nak qada' tido setelah 29 jam tak tido *tolak tido berapa minit yang terjaga sebab disangkanya dunia bergegar, rupanya henset yang vibrate...=.=*

P/S:
 Pagi-pagi dapat mesej dari dua orang yang minta maaf sebab terlelap malam tadi. Saya bahagia.


Dia Happy Hari Ni

Happy Frog
 by =FriendFrog on deviantART

Hari ni dia happy.

Mood dia happy.

Dia dapat parcel. Parcel dari luar negara. Sampai dekat ofis kolej. Dia bawak terus gi lab. Sampai lab, dia bukak parcel. Dia sangat happy. Sebab dia dapat jersi. Jersi Liverpool dengan Chelsea. Jersi Liverpool  kaler merah. Jersi Chelsea kaler hitam. Jersi Chelsea tu cantik. Dia  beli online.

Saya tanya dia, harga berapa?

Dia takmo gitau. Then saya cakap, mesti sebab dia takut saya membebel, then dia akan rasa menyesal beli benda tu, dan terfikir-fikir yang dia boleh beli benda lain dengan duit tu. Dia kata, cane tahu ni???

Lorhhh...hari tu kan dia cakap camtu gak bila saya tanya pasal headphone Beats yang dia beli tu. =.=

Dia sengih. "Ha'ah lah..."

Lepas tu kami gelak sama-sama.

Dia happy, saya pun rasa happy jugak. Walaupun sebenarnya saya jeles tengok jersi Chelsea yang cantik ittewww. Tapi dia tak bagi saya amek gambar jersi baru dia. =.=

K, tu saje untuk hari ni. Ni labmate saya yang suh tulis kat blog. Kbai.

Eh, dia perempuan kayy~

P/S:
 Menaip sambil kesat hidung berair. Ade yang nak tukar hidung dengan saya?


Dia Menulis Tentang Memasak Yang Didorong

Apam polkadot saya
 yang tak comel

Kiera yang menulis kat
SINI
.

Dan saya setuju juga tentang beberapa point dalam entri dia. Kalau nak diikutkan, saya masa muda remaja dulu tak pandai memasak. Malah, saya tak mahu belajar untuk memasak. Sebab ada mak, yang boleh memasak macam-macam makanan yang sedap, buat apa saya nak belajar memasak?

Bahkan, masa muda remaja dulu, mak tak pernah ajak masak ke dapur. Jarang sekali meminta kami membantu di dapur. Mak lebih suka kami belajar dan menghadap buku sekolah. Sampai arwah nenek pernah bising sebab mak tak ajar kami memasak.

Tapi semua tu mula berubah sedikit demi sedikit bila zaman muda remaja menginjak ke zaman tua remaja. Zaman tua remaja maksudnya, zaman akhir remaja. Belum dewasa lagi. Mak sudah mula membanding-bandingkan kami dengan sepupu yang lebih tua dari kami. Dia boleh memasak dan membantu ibunya di dapur. Tetapi masih juga, kami jarang memasak di dapur. Hanya sebagai pencuci pinggan yang setia.

Tapi berakhirnya zaman matrix memperlihatkan perubahan sedikit demi sedikit lagi kepada aktiviti di dapur kami. Mak mula mengajar cara-cara memasak sayur dan menggoreng ikan. Maka, dah bertambahlah skill memasak selain menjerang air dan memasak mee segera. Mula berjinak-jinak mencampur macam-macam dalam telur goreng juga.

Semasa saya belajar degree, mak mula berniaga kuih-muih 3 seringgit. Sebabnya bapak dah habis kontrak kerja. Maka, pendapatan dan belanja keluarga dominannya dari jualan kuih-muih 3 seringgit. Bila cuti semester, nak tak nak, kena memasak untuk family sebab mak sibuk menyiapkan kuih-muih. Mula memasak macam-macam jenis lauk sambil bertanya kepada mak apa yang perlu dicampak ke dalam kuali selepas satu-satu ramuan.

Kegilaan semakin menjadi apabila selalu menonton rancangan Chef at Home, Sugar, Nigella Feast, dan macam-macam lagi di saluran Asean Food Channel Asttro. Tangan pun menggatal nak buat kek dan dessert. Sangat best untuk adik-adik sebab hari-hari makan kek. Bila da nak balik kampus sebab cuti da berakhir, semua buat muka monyok sebab takde sape nak masak sedap-sedap dah.

"Tak payah la balik, ye?"

Ayat yang selalu mak guna untuk mengumpan. Tapi seperti biasa, ayat tu tak pernah menjadi. =.=

Saya tak kisah untuk memasak. Saya lebih kisah kalau orang tak terisi perut sebab takde makanan. Sebab tu, saya tak kisah memasak hari-hari dengan penuh bersungguh-sungguh. Tapi bak kata Kiera, memang sedih kalau kita memasak, tetapi takde sape yang nak makan. Atau, makanan tak dihabiskan bila da masak dengan bersungguh-sungguh dan penuh kasih sayang.

Bukan kerana makanan tak sedap, tapi sebab takde mood nak makan atau takde selera makan atau dah kenyang awal sangat. Erm...bukan la tak ikhlas memasak, tapi sedih kalau makanan dibazirkan. Oleh itu, yang memasak tu la kena menghabiskan makanan yang dimasak sebab tak nak makanan tu menangis. Eh!

So, lepas ni kalau nak masak, kena tanya dulu. Nak makan ke tak? Eh, perut rasa lapar pulak cakap pasal makan ni. =.=